cyanic-selkie/wikianc huggingface dataset:
റസുല
ഭക്ഷ്യയോഗ്യത
വടക്കേ അമേരിക്കയിലെ പസഫിക് വടക്കുപടിഞ്ഞാറൻ മേഖലയിൽ ലോബ്സ്റ്റർ മഷ്റൂം എന്നറിയപ്പെടുന്ന ഹൈപ്പോമൈസിസ് ലാക്റ്റിഫ്ലൂറം ഉപയോഗിച്ച് പരാന്നഭോജികളായ റുസുല ബ്രീവിപ്പ്സ് മാത്രമാണ് വാണിജ്യപരമായി ശേഖരിക്കുന്നത്. ഇസ്ത-പോപ്പോ സോക്വിയാപാൻ നാഷണൽ പാർക്കിന്റെ (സെൻട്രൽ മെക്സിക്കോ) മാർക്കറ്റുകളിൽ ആർ. ബ്രീവിപ്‌സ്, ആർ. സയനോക്സാന്ത, ആർ. മെക്സിക്കാന, ആർ. ഒലിവേസീ തുടങ്ങി നിരവധി റുസുല ഇനങ്ങൾ വിൽക്കുന്നു. ആർ. അലൂട്ടേസീ, ആർ. സയനോക്സാന്ത, ആർ. ഡെലിക്ക, ആർ. മരിയേ, ആർ. ഒലിവേഷ്യ, ആർ. റോമാഗ്നേഷ്യ, ആർ. സെറാംപെലിന എന്നിവ തലാസ്‌കലയിൽ, വിപണിയിൽ വിൽക്കുന്ന വന്യയിനങ്ങൾ ആണ്.
മഡഗാസ്കറിൽ, യൂക്കാലിപ്റ്റ് വനങ്ങളിൽ നിന്ന് ശേഖരിച്ച ഇനങ്ങളിൽ റുസുല മെയ്ഡ്കാസെൻസ്, റുസുല പ്രോലിഫിക്ക, മറ്റ് നിരവധി ചെറിയ പ്രാധാന്യമുള്ള ഇനങ്ങളും ഉൾപ്പെടുന്നു. അവയിൽ ചിലത് ഔദ്യോഗികമായി ഇതുവരെ വിവരിച്ചിട്ടില്ല. മഡഗാസ്കറിലെ ഏറ്റവും സാധാരണമായി ഉപയോഗിക്കുന്നതും സാമ്പത്തികമായി പ്രാധാന്യമുള്ളതുമായ കൂൺ ജനുസ്സാണ് റുസുല, പ്രത്യേകിച്ച് റുസുല പ്രോലിഫിക്ക, റസുല എഡുലിസ്. ഇതും മറ്റ് ഭക്ഷ്യയോഗ്യമായ റുസുലയും വിൽക്കുന്നതിനുമുമ്പ് അവയുടെ ക്യാപ് ക്യൂട്ടിക്കിൾ മുറിച്ചെടുത്ത് അഗറിക്കസ് ബിസ്പോറസിനോട് കൂടുതൽ സാമ്യമുള്ളതാക്കുന്നു. ടാൻസാനിയയിൽ, റുസുല സെല്ലുലറ്റ, റുസുല സിലിയാറ്റ എന്നിവ ചിലപ്പോൾ ഭക്ഷണമായി ഉപയോഗിക്കുന്നു.
തായ്‌ലൻഡിൽ, നാട്ടുകാർ ശേഖരിച്ച് റോഡരികുകളിലും പ്രാദേശിക വിപണികളിലും വിൽക്കുന്ന റുസുലകളിൽ റുസുല അൽബോറൊലാറ്റ, റുസുല ലെപിഡ, റുസുല നൈഗ്രിക്കൻസ്, റുസുല വൈറസെൻസ്, റുസുല സെറാംപെലിന എന്നിവ ഉൾപ്പെടുന്നു. നേപ്പാളിലെ ഭക്ഷ്യയോഗ്യമായ റുസുലകളിൽ റുസുല ഫ്ലേവിഡ, റുസുല ക്ലോറൈഡ്സ് എന്നിവ ഉൾപ്പെടുന്നു. ഉഷ്ണമേഖലാ ചൈനീസ് ഇനമായ റുസുല ഗ്രിസോകാർനിയ, 2009 വരെ യൂറോപ്യൻ ആർ. വിനോസ എന്ന് തെറ്റായി തിരിച്ചറിഞ്ഞിട്ടുണ്ട്. ഇത് വാണിജ്യപരമായി ഭക്ഷണവും മരുന്നും ആയി ശേഖരിക്കുന്നു.
വിഷാംശം
മസാലകൾ (അക്രഡ്) രുചിയിൽ അസംസ്കൃതമോ വേവിച്ചതോ കഴിക്കുമ്പോൾ ഗ്യാസ്ട്രോഇന്റസ്റ്റൈനൽ ലക്ഷണങ്ങളാണ് ഇന്നുവരെ റുസുല സ്പീഷീസുകളിൽ കാണപ്പെടുന്ന വിഷാംശത്തിന്റെ പ്രധാന ലക്ഷണം. ഇവയിൽ പലതും റെഡ്-ക്യാപ്ഡ് ഇനങ്ങളായ ആർ. എമെറ്റിക്ക, ആർ. സർഡോണിയ, ആർ. നോബിലിസ് എന്നിവയാണ്. ജപ്പാനിലെ റാബ്ഡോമോളൈസിസ് എന്ന മാരകമായ കേസുകൾക്ക് കാരണമായത് ഏഷ്യൻ ഇനമായ റുസുല സബ്നിഗ്രിക്കൻസാണ്. റുസുഫെലിൻ എ, സൈക്ലോപ്രോപ്പ് -2-ഈൻ കാർബോക്‌സിലിക് ആസിഡ് എന്നിവയുൾപ്പെടെ നിരവധി സജീവ ഏജന്റുകളെ ഈ ഇനങ്ങളിൽ നിന്ന് വേർതിരിച്ചിരിക്കുന്നു.
സെക്വസ്ട്രേറ്റ് സ്പീഷീസ്
2007-ൽ മക്കോവാനൈറ്റ്സിൽ തരംതിരിച്ചിരുന്ന നിരവധി സീക്വസ്ട്രേറ്റ് സ്പീഷീസുകൾ (സിൻ. എലാസ്മോമൈസസ് ]) റുസുലയ്ക്കുള്ളിൽ ഉണ്ടെന്ന് തന്മാത്രാ വിശകലനം വെളിപ്പെടുത്തിയപ്പോൾ 2007-ൽ റസുലയുടെ വിവരണം മാറ്റി. മക്കോവാനൈറ്റ്സിന്റെ ഒരു ടൈപ്പ് സ്പീഷീസായ, മക്കോവാനൈറ്റ്സ് അഗരിസിനസ്, കൈമാറ്റം ചെയ്യപ്പെട്ടു. കൂടാതെ റസുല ആൽബിഡോഫ്ലാവ, ആർ. ആൽ‌ബോബ്രുന്നിയ, ആർ. ബ്രൂന്നിയോണിഗ്ര, ആർ. ഗാൽ‌ബാന, ആർ. വേരിയസ്പോറ തുടങ്ങി നിരവധി പുതിയ ഇനങ്ങളും ചേർത്തു. ജിംനോമിസെസ്, മാർട്ടെല്ലിയ എന്നീ ജനുസ്സുകളുടെ പേരുകൾ മുമ്പ് സീക്വെസ്ട്രേറ്റ് സ്പീഷിസുകൾക്കായി ഉപയോഗിച്ചിരുന്നു, ഇപ്പോൾ റസുലയുടെ പര്യായങ്ങൾ ആയി സ്വീകരിച്ചിരിക്കുന്നു. സിസ്റ്റാൻ‌ജിയം ജനുസ്സും ഒരുപക്ഷേ റുസുലയുടെ പര്യായമാണ്, പക്ഷേ ഇപ്പോഴും ഉപയോഗത്തിലാണ്.
വി. രാഘവൻ
സംസ്കൃത ഭാഷാ പണ്ഡിതനും സംഗീതജ്ഞനുമായ വെങ്കിട്ടരാമൻ രാഘവൻ 1908 ൽ തമിഴ്നാട്ടിലെ തഞ്ചാവൂരിൽ ജനിച്ചു. 120 ലേറെ പുസ്തകങ്ങളും 1200 ലേറെ ലേഖനങ്ങളും രചിച്ചിട്ടുണ്ട്. പത്മഭൂഷൺ, കേന്ദ്ര സാഹിത്യ അക്കാദമി അവാർഡ് തുടങ്ങിയ ബഹുമതികൾ ലഭിച്ചിട്ടുണ്ട്.
അവലംബം
വർഗ്ഗം:പത്മഭൂഷൺ പുരസ്കാരം ലഭിച്ചവർ വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ വർഗ്ഗം:1908-ൽ ജനിച്ചവർ
വാങ്കഡെ സ്റ്റേഡിയം
ടെസ്റ്റ് മത്സരങ്ങൾ
വാങ്കഡെ സ്റ്റേഡിയത്തിൽ നടന്ന ടെസ്റ്റ് മത്സരങ്ങളുടെ പട്ടിക.
അവലംബം
വർഗ്ഗം:ഇന്ത്യയിലെ ക്രിക്കറ്റ് സ്റ്റേഡിയങ്ങൾ വർഗ്ഗം:മുംബൈയിലെ കെട്ടിടങ്ങളും നിർമ്മിതികളും
പട്ടണക്കാട് ഗ്രാമപഞ്ചായത്ത്
ആലപ്പുഴ ജില്ലയിലെ ചേർത്തല താലൂക്കിലെ പട്ടണക്കാട് ബ്ളോക്ക് പരിധിയിൽ വരുന്ന ഒരു പഞ്ചായത്താണ് 15.34 ചതുരശ്ര കിലോമീറ്റർ വിസ്തീർണ്ണമുള്ള പട്ടണക്കാട് ഗ്രാമപഞ്ചായത്ത്. പഞ്ചായത്തിന്റെ പതിനെട്ടും പത്തൊൻപതും വാർഡുകൾ കടൽതീരത്തോട് ചേർന്നു കിടക്കുന്നു. സമതലത്തിൽ അങ്ങിങ്ങായി കാണുന്ന ചാലുകളും നിലങ്ങളുമാണ് പഞ്ചായത്തിന്റെ മറ്റൊരു പ്രത്യേകത.
ചരിത്രം
പഞ്ചായത്തുൾപ്പെട്ട കരപ്പുറം പ്രദേശം കൊച്ചി രാജാവിന്റെ കീഴിലായിരുന്നു. മാർത്താണ്ഡവർമ്മ മഹാരാജാവ് കൊച്ചി രാജ്യം ആക്രമിക്കുകയും സന്ധിയുടെയടിസ്ഥാനത്തിൽ കരപ്പുറം തിരുവിതാംകൂർ രാജാവിന് വിട്ടുകൊടുക്കുകയുമുണ്ടായി. കൊച്ചിയുടെ ഭരണത്തിലിരിക്കവെയാണ് പഞ്ചായത്തിന്റെ മൂന്നിലൊന്നു പ്രദേശത്തോളം വരുന്ന ഫലഭൂയിഷ്ഠമായ വെട്ടക്കൽ പ്രദേശം ജൂതവംശജരായ കോച്ചായ്ക്ക് പാരിതോഷികമായി പതിച്ചുകൊടുക്കാനിടയായത്. കോച്ചായ്ക്ക് പതിച്ചുകൊടുത്ത പ്രദേശമാണ് വെട്ടവുമായി ബന്ധപ്പെടുത്തി വെട്ടക്കൽ എന്ന പേരിൽ അറിയപ്പെടുന്നത്. രാജവാഴ്ച നിലനിന്നിരുന്നകാലത്തു പഞ്ചായത്തുപ്രദേശമാകെ ജന്മിത്തത്തിന്റേയും നാടുവാഴികളുടേയും ചവിട്ടടിയിലായിരുന്നു. യഹൂദ വംശജനായ വെട്ടക്കൽ കോച്ചാ, തിരുമല ദേവസ്വം, പാലിയം ആനക്കോട്, പാറായി എന്നിവരായിരുന്നു പ്രധാന ജന്മികൾ. മാന്യമായ കൂലിവ്യവസ്ഥകളും, മാനമായി ജീവിക്കുവാനും, മാറുമറയ്ക്കാനുള്ള അവകാശവുമൊക്കെ നിഷേധിക്കപ്പെട്ട അവശരായ പിന്നോക്കക്കാരെ കൂലിഅടിമകളായി നിലനിർത്താൻ നാടുവാഴിത്തവും ജന്മിത്തവും ശ്രമിച്ചിരുന്നു. നവോത്ഥാനപ്രസ്ഥാനം വഴിയും ഉത്തരവാദപ്രക്ഷോഭങ്ങൾ വഴിയും ഇതിനെതിരെയുള്ള പോരാട്ടം ക്രമേണ ആരംഭിക്കുകയുണ്ടായി. ശ്രീനാരായണ ഗുരുവിന്റെ നേതൃത്വത്തിലുള്ള സാമൂഹ്യപരിഷ്ക്കരണ നവോത്ഥാന പ്രസ്ഥാനമാണ് ഈ പോരാട്ടങ്ങളെ ത്വരിതപ്പെടുത്തിയത്. വിദ്യാഭ്യാസംകൊണ്ട് സ്വതന്ത്രരാകുവാനുളള ഗുരുവിന്റെ ആഹ്വാനമാണ് പഞ്ചായത്തു പ്രദേശത്തെ ആദ്യ വിദ്യാലയമായ പാറയിൽ ഭാരതിവിലാസം എൽ പി സ്ക്കൂളിന്റെ സ്ഥാപനത്തിന് പാറയിൽ കുടുംബ കാരണവരായ കൊച്ചുരാമൻ വൈദ്യന് പ്രേരണയായി ഭവിച്ചത്.
തൊഴിൽ
തെങ്ങ്, നെല്ല്, ഇടവിളകൾ എന്നിവയായിരുന്നു ഇവിടുത്തെ കൃഷി. 4 കിലോമീറ്ററോളം നീളം വരുന്ന സമുദ്രതീരത്തെ ഏതാണ്ട് 4000 ത്തോളം ആളുകൾ മത്സ്യബന്ധനത്തിൽ ഏർപ്പെടുന്നു. പഞ്ചായത്തിന്റെ എല്ലാ വാർഡുകളിലും കയർ ഉൽപ്പന്നങ്ങളുടെ ഉല്പാദനവും അനുബന്ധ ചെറുകിടവ്യവസായങ്ങളും പ്രവർത്തിക്കുന്നു.
ആരാധനാലയങ്ങൾ
പരശുരാമൻ പ്രതിഷ്ഠ നടത്തിയ നൂറ്റെട്ട് ശിവക്ഷേത്രങ്ങളിൽ ഒന്നായ പട്ടണക്കാട് മഹാദേവക്ഷേത്രം സ്ഥിതിചെയ്യുന്നത് ഈ ഗ്രാമത്തിലാണ്.
അവലംബം
വിഭാഗം: ആലപ്പുഴ ജില്ലയിലെ ഗ്രാമപഞ്ചായത്തുകൾ
ഗുൽബർഗ് സൊസൈറ്റി കൂട്ടക്കൊല
2002-ലെ ഗുജറാത്ത് കലാപസമയത്ത് അഹമ്മദാബാദിലെ ചമൻപുരയിലെ മുസ്ലീങ്ങൾ താമസിക്കുന്ന ഒരു പ്രദേശമായ ഗു‌ൽബർഗ് സൊസൈറ്റിയിൽ ഹിന്ദുക്കളുടെ ഒരു കൂട്ടം നടത്തിയ ആക്രമണമാണ് ഗുൽബർഗ് സൊസൈറ്റി കൂട്ടക്കൊല എന്നറിയപ്പെടുന്നത്. 2002 ഫെബ്രുവരി 28-നാണ് ഇത് നടന്നത്. ഇവിടെയുണ്ടായിരുന്ന മിക്ക വീടുകളും കത്തിക്കപ്പെടുകയും ഒരു മുൻ കോൺഗ്രസ്സ് എം.പി.ആയ എഹ്സാൻ ജാഫ്രി ഉൾപ്പെടെ 35 പേരെയെങ്കിലും ചുട്ടുകൊല്ലുകയും ചെയ്തു. 31 പേർ ഈ സംഭവത്തിനുശേഷം കാണാതാവുകയുമുണ്ടായി. ഇവർ മരിച്ചുപോയിട്ടുണ്ടാകും എന്ന നിഗമനത്തിൽ പിന്നീട് എത്തിച്ചേരുകയുണ്ടായി. ഇതോടെ മരണസംഖ്യ 69 ആയി.
ദേശീയ മനുഷ്യാവകാശ കമ്മീഷനും സിറ്റിസൺസ് ഫോർ ജസ്റ്റിസ് ആൻഡ് പീസ് എന്ന സംഘടനയും ഫയൽ ചെയ്ത പെറ്റീഷൻ അടിസ്ഥാനമാക്കി ഇന്ത്യയുടെ സുപ്രീം കോടതി ഗുജറാത്ത് കലാപവുമായി ബന്ധപ്പെട്ട പ്രധാന കേസുകളിൽ വിചാരണ സ്റ്റേ ചെയ്യുകയുണ്ടായി. സി.ബി.ഐ. അന്വേഷണവും കേസുകളുടെ വിചാരണ ഗുജറാത്തിനു പുറത്തേയ്ക്ക് മാറ്റുക എന്ന ആവശ്യവുമാണ് ഇവർ മുന്നോട്ടുവച്ചത്. 2008 മാർച്ച് 26-ന് സുപ്രീം കോടതി ബെഞ്ച് ഈ സംഭവത്തെക്കുറിച്ച് അന്വേഷിക്കാൻ സി.ബി.ഐ.യുടെ മുൻ മേധാവിയായ ആർ.കെ. രാഘവന്റെ നേതൃത്വത്തിൽ ഒരു പ്രത്യേകാന്വേഷണസംഘം (എസ്.ഐ.ടി.) രൂപീകരിക്കുവാൻ സുപ്രീം കോടതി ഗുജറാത്ത് സർക്കാരിന് നിർദ്ദേശം നൽകുകയുണ്ടായി. 2009 ഫെബ്രുവരിയിൽ സംഭവം നടന്ന് ഏഴുവർഷങ്ങൾക്കുശേഷം ഒൻപത് കലാപക്കേസുകൾ പുനരന്വേഷണം നട‌ത്തുവാൻ ഈ സംഘം തീരുമാനമെടുത്തു. ആ സമയത്ത് ഗുജറാത്ത് പോലീസിൽ ഡി.വൈ.എസ്.പി. ആയിരുന്ന എർഡയെ കൃത്യവിലോ‌പവും തെളിവുനശിപ്പിക്കലും നടത്തി എന്ന കുറ്റത്തിന് അറസ്റ്റ് ചെയ്യുകയുണ്ടായി. ജനങ്ങളുടെ ജീവനും സ്വത്തിനു സംരക്ഷണം നൽകേണ്ടിയിരുന്ന പോലീസുദ്യോഗസ്ഥനായ എർഡ കലാപകാരികൾക്ക് കൊലപാതകം നട‌ത്താൻ സഹായം ചെയ്തു എന്നു മാത്രമല്ല, അവരെ ശവശരീരങ്ങൾ കത്തിക്കുവാൻ സഹായിക്കുകയും ചെയ്തു എന്ന് രക്ഷപെട്ട ചിലർ ആരോപിക്കുകയുണ്ടായി. 2010 മേയ് 14-ന് പ്രത്യേകാന്വേഷണസംഘം സുപ്രീം കോടതിക്ക് റിപ്പോർട്ട് സമർപ്പിക്കുകയുണ്ടായി.
ഈ സൊസൈറ്റി പിന്നീട് ഉപേക്ഷിക്കപ്പെടുകയുണ്ടായി. കത്തിക്കപ്പെട്ട 18 വീടുകളിൽ ഒരെണ്ണം മാത്രമേ പിന്നീട് പുനർനിർമ്മിക്കപ്പെട്ടിരുന്നുള്ളൂ. ഇവിടെ താമസിച്ചിരുന്ന ഒരു കുടുംബം പോലും പിന്നീട് ഇങ്ങോട്ട് തിരിച്ചുവരുകയുണ്ടായില്ല. ഇവരിൽ ചിലർ ഈ സംഭവം നടന്നതിന്റെ വാർഷികത്തിൽ ഇവിടെ ഒത്തുകൂടി പ്രാർത്ഥിക്കാറുണ്ട്.
പശ്ചാത്തലം
2002 ഫെബ്രുവരി 27 ലെ ഗോധ്ര സംഭവത്തെത്തുടർന്ന് ഒരു കൂട്ടം കലാപങ്ങൾ ഗുജറാത്തിൽ അരങ്ങേറുകയുണ്ടായി. അയോധ്യയിൽ നിന്നും  മടങ്ങുകയായിരുന്ന ഹിന്ദു തീർത്ഥാടകർ അടങ്ങിയ സബർമതി എക്സ്പ്രസ്സ് ഗോധ്ര സ്റ്റേഷനിൽ നിറുത്തിയിട്ടപ്പോൾ ഒരു കൂട്ടം മുസ്ലീമുകൾ ട്രെയിൻ ആക്രമിക്കുകയും അതിനു തീവെക്കുകയും ചെയ്തു. സ്ത്രീകളും കുട്ടികളുമടങ്ങുന്ന 58 ഓളം തീർത്ഥാടകർ ഈ സംഭവത്തിൽ മരണമടയുകയുണ്ടായി. വിശ്വ ഹിന്ദു പരിഷത്തിന്റെ പ്രവർത്തകരും, കർസേവകരുമായിരുന്നു മരണപ്പെട്ടവരെല്ലാവരും. ഗോധ്ര സംഭവത്തെത്തുടർന്ന് മുസ്ലിം അക്രമികൾ മൂന്നു ഹിന്ദു പെൺകുട്ടികളെ തട്ടിക്കൊട്ടു പോയി എന്ന വ്യാജവാർത്ത അന്തരീക്ഷത്തെ വീണ്ടും സംഘർഷത്തിലാഴ്ത്തി. ഒരു തിരിച്ചടി പോലെ മുസ്ലിം സമുദായത്തിലുള്ളവർക്കെതിരേ അന്നു വൈകീട്ടോടെ ഒറ്റ തിരിഞ്ഞുള്ള ആക്രമണം തുടങ്ങി. ഗുൽബർഗ് സൊസൈറ്റി എന്ന ഒരു മുസ്ലിം ഹൗസിംഗ് കോളനി, ജനക്കൂട്ടം കല്ലെറിഞ്ഞു തകർത്തശേഷം, തീവെച്ചു. മുതിർന്ന കോൺഗ്രസ്സ് നേതാവായ ഇഹ്സാൻ ജെഫ്രി ഉൾപ്പെടെ 35പേർ വെന്തു മരിച്ചു. 31 പേരെ സംഭവത്തെത്തുടർന്ന് കാണാതാവുകയും, പിന്നീട് ഇവർ മരണപ്പെട്ടുവെന്ന് സ്ഥിരീകരിക്കുകയും ചെയ്തു. ഹിന്ദു പെൺകുട്ടികളെ അക്രമികൾ തട്ടിക്കൊണ്ടു പോയി എന്ന വ്യാജവാർത്തയായിരുന്നു തുടക്കത്തിൽ അക്രമം പടരാൻ കാരണമായി പറയപ്പെടുന്നത്. അടുത്ത ദിവസം ഗ്രാമീണമേഖലകളിലേക്കു അക്രമം പടരാൻ തുടങ്ങി. പഞ്ചമഹൽ, മെഹ്സാന, ഖേദ, ആനന്ദ്, നർമ്മദ തുടങ്ങിയ സ്ഥലങ്ങളിലും അക്രമം വ്യാപിച്ചു.
കൂട്ടക്കൊല
2002 ഫെബ്രുവരി 28 ന്, ചമൻപുരയിലെ ഗുൽബർഗ് സൊസൈറ്റിക്കു മുന്നിൽ ഒരു കൂട്ടം ആളുകൾ മുദ്രാവാക്യങ്ങൾ മുഴക്കിക്കൊണ്ട് തടിച്ചു കൂടി. ഹിന്ദു സമുദായത്തിലുള്ളവർ കൂടുതൽ താമസിക്കുന്ന പ്രദേശമാണ് ചമൻപുര. 29 ബംഗ്ലാവുകളും, 10 ചെറിയ കെട്ടിടങ്ങളുമടങ്ങിയതായിരുന്നു ഗുൽബർഗ് സൊസൈറ്റി. സാമ്പത്തികമായി ഉയർന്ന നിലയിലുള്ള ജീവിതം നയിച്ചിരുന്ന മുസ്ലിം സമുദായത്തിൽപ്പെട്ടവരായിരുന്നു സൊസൈറ്റിയിലെ താമസക്കാർ. ക്ഷുഭിതരായ ജനക്കൂട്ടത്തെക്കണ്ട് ഭയന്ന സൊസൈറ്റിയിലെ താമസക്കാർ മുൻ കോൺഗ്രസ്സ് എം.പി.യും സൊസൈറ്റിയിലെ താമസക്കാരനുമായ എഹ്സാൻ ജാഫ്രിയുടെ വീട്ടിൽ  അഭയം തേടിയിരുന്നു. ജാഫ്രി നിരവധി തവണ പോലീസിനെ ബന്ധപ്പെടാൻ ശ്രമിച്ചുവെങ്കിലും, ഫലം കണ്ടില്ല. ഉച്ച തിരിഞ്ഞതോടെ തടിച്ചു കൂടിയ ജനക്കൂട്ടം, അക്രമാസക്തമാവുകയും, സൊസൈറ്റിയുടെ മതിലുകൾ തകർത്ത് വീടുകൾക്ക് തീവെക്കുകയും, താമസക്കാരെ ആക്രമിക്കുകയും ചെയ്യാൻ തുടങ്ങി. ആക്രമണത്തിൽ 69ഓളം ആളുകൾ കൊല്ലപ്പെട്ടു, നൂറുകണക്കിനാളുകൾക്ക് പരുക്കേറ്റു. ഇഹ്സാൻ ജാഫ്രിയെ അക്രമികൾ ജീവനോടെ ചുട്ടു കൊന്നു.
അനന്തരഫലങ്ങൾ
26 മാർച്ച് 2008 ന് ഗുജറാത്ത് കലാപവുമായി ബന്ധപ്പെട്ട 10 കേസുകൾ പുനരന്വേഷിക്കാൻ സുപ്രീം കോടതി മോദി സർക്കാരിനോടാവശ്യപ്പെട്ടു. ഗോധ്ര സംഭവം, നരോദ പാടിയ കൂട്ടക്കൊല, ഗുൽബർഗ് കൂട്ടക്കൊല, ബെസ്റ്റ് ബേക്കറി കേസ്, സർദാർപൂർ കൂട്ടക്കൊല, തുടങ്ങിയ കേസുകൾ പുനരന്വേഷിക്കാൻ പറഞ്ഞവയിൽ പെടുന്നു. കൊല്ലപ്പെട്ട കോൺഗ്രസ്സ് പ്രവർത്തകനും, മുൻ പാർലിമെന്റംഗവുമായ ഇഹ്സാൻ ജഫ്രിയുടെ വിധവ സാക്കിയ ജാഫ്രിയുടെ ഹർജിയിന്മേലാണ് കോടതി ഇങ്ങനെയൊരു ഉത്തരവിറക്കിയത്. കലാപം അമർച്ചചെയ്യാൻ സംസ്ഥാനത്തിന്റെ മുഖ്യമന്ത്രി എന്ന നിലയിൽ മോദിയോ, മറ്റു മന്ത്രിമാരോ, ഉദ്യോഗസ്ഥരോ യാതൊരു നടപടിയും എടുത്തില്ല എന്ന് പരാതിയിൽ പറഞ്ഞിരുന്നു. കലാപം തടയാൻ യാതൊരു നടപടിയും എടുത്തില്ല എന്നതിനു പുറമേ, കലാപകാരികളെ സഹായിക്കുക കൂടി ചെയ്തിരുന്നു എന്നും സാക്കിയ പരാതിയിൽ ആരോപിക്കുന്നു. പരാതിയുമായി സാക്കിയ ആദ്യം സമീപിച്ചത് ഗുജറാത്ത് ഹൈക്കോടതിയേയായിരുന്നുവെങ്കിലും, അവരുടെ പരാതി സ്വീകരിക്കാൻ കോടതി വിസമ്മതിക്കുകയും പ്രത്യേക കോടതിക്കു മുന്നിൽ സമർപ്പിക്കാൻ ആവശ്യപ്പെടുകയും ചെയ്തു. 27 ഏപ്രിൽ 2009 ന് ഇതേ പരാതിയുമായി സാക്കിയ സുപ്രീം കോടതിയെ സമീപിച്ചു. ഗുജറാത്ത് കലാപത്തെക്കുറിച്ചന്വേഷിക്കാൻ സുപ്രീം കോടതി പ്രത്യേക അന്വേഷണ കമ്മീഷനെ നിയോഗിച്ചുകൊണ്ട് ഉത്തരവായി. സാക്കിയ ജാഫ്രിയുടെ പരാതിയിൽ പറഞ്ഞിരിക്കുന്ന ആരോപണത്തെക്കുറിച്ചന്വേഷിക്കാനും, ഗുജറാത്ത് കലാപം നടന്ന സമയത്ത് സംസ്ഥാനം നിഷ്ക്രിയമായിരുന്നുവോ എന്നന്വേഷിക്കാനും സുപ്രീം കോടതി പ്രത്യേകാന്വേഷണ കമ്മീഷനോട് ആവശ്യപ്പെട്ടിരുന്നു.
ഗുൽബർഗ് സൊസൈറ്റി കൂട്ടക്കൊലയിൽ പങ്കെടുത്തതിന്, ഇന്ത്യൻ നാഷണൽ കോൺഗ്രസ്സ് നേതാവായ മേഘ്സിങ് ചൗധരിയെ പ്രത്യേകന്വേഷണ കമ്മീഷൻ അറസ്റ്റു ചെയ്യുകയുണ്ടായി. അക്രമാസക്തമായ ജനക്കൂട്ടത്തിന്റെ കൂടെചേർന്ന് മുസ്ലിം സമുദായത്തിൽപ്പെട്ടവരെ കൊല്ലുവാൻ മേഘ്സിങും ഉണ്ടായിരുന്നുവെന്ന് കമ്മീഷൻ കണ്ടെത്തിയിരുന്നു. 2010 മാർച്ചിൽ പ്രത്യേകാന്വേഷണ കമ്മീഷൻ നരേന്ദ്ര മോദിയോട് അവരുടെ മുമ്പിൽ ഹാജരാകുവാൻ ആവശ്യപ്പെട്ടിരുന്നു. സാക്കിയ ജാഫ്രിയുടെ പരാതിയിൽ പറയുന്ന കാര്യങ്ങളെക്കുറിച്ച് നേരിട്ടന്വേഷിക്കാനാണ് മോദിയോട് കമ്മീഷന്റെ മുന്നിൽ ഹാജരാവുകാൻ ആവശ്യപ്പെട്ടത്. 27 മാർച്ച് 2010 ന് മോദി കമ്മീഷന്റെ മുന്നിൽ ഹാജരായി. കലാപം നടന്ന സമയത്ത്, മോദിയുടെ പോലീസും, മന്ത്രിമാരും മനപൂർവ്വം നിഷ്ക്രിയരായിരുന്നു എന്ന് അക്കാലത്ത് ഗുജറാത്ത് ഇന്റലിജൻസ് വകുപ്പ് മേധാവിയായിരുന്ന ആർ.ബി.ശ്രീകുമാർ പ്രത്യേകാന്വേഷണ കമ്മീഷനു മൊഴി നൽകിയിരുന്നു. രൂപാ മോദി, ഇംതിയാസ് പഥാൻ എന്നീ ദൃക്സാക്ഷികളും മോദിക്കെതിരേ വിചാരണക്കോടതിയിൽ തെളിവു കൊടുത്തിരുന്നു. ഗുൽബർഗ് കൂട്ടക്കൊല സമയത്ത്, ജനക്കൂട്ടം അക്രമാസക്തമായപ്പോൾ ജഫ്രി സഹായത്തിനായി മോദിയെ വിളിച്ചിരുന്നുവെന്നും, പോലീസിനെ സഹായത്തിനായി വിളിച്ചപ്പോൾ അവർ അത് നിരസിച്ചുവെന്നും ഇംതിയാസ് വിചാരണക്കോടതിക്കു മുമ്പാകെ തെളിവു നൽകിയിരുന്നു. ഗുൽബർഗ് കൂട്ടക്കൊലയിൽ തന്റെ കുടുംബത്തിലെ 6 പേരെ നഷ്ടപ്പെട്ടയാളായിരുന്നു ഇംതിയാസ് പഥാൻ. കേസിൽ അറസ്റ്റു ചെയ്ത 100 പേരിൽ 20 പേരെ ഇംതിയാസ് തിരിച്ചറിഞ്ഞിരുന്നു. കോടതിയിൽ തെളിവു നൽകാനെത്തിയിരുന്ന ദൃക്സാക്ഷികൾ എല്ലാവരും തന്നെ, കലാപ സമയത്ത് ജോലിയിലുണ്ടായിരുന്ന എല്ലാ പോലീസുദ്യോഗസ്ഥരും കുറ്റക്കാരാണെന്ന് ആരോപിക്കുകയുണ്ടായി.
കുറ്റാരോപിതർക്കെതിരേ പ്രത്യേക കോടതിയിലെ ന്യായാധിപനും, പ്രത്യേകാന്വേഷണ കമ്മീഷനും മൃദുസമീപനം സ്വീകരിക്കുന്നു എന്നാരോപിച്ച് പബ്ലിക്ക് പ്രോസിക്യൂട്ടറായിരുന്ന ആർ.കെ.ഷാ രാജിവെച്ചിരുന്നു, ഇതോടെ വിചാരണ സുപ്രീം കോടതി തൽക്കാലത്തേക്ക് തടഞ്ഞു. പ്രത്യേകാന്വേഷണ കമ്മീഷൻ സാക്ഷികളോട്, നിർദ്ദയമായി പെരുമാറുകയും, അവരെ ഭീഷണിപ്പെടുത്തുകയും ചെയ്യുന്നുവെന്ന് ഷാ ആരോപിച്ചിരുന്നു. കൂടാതെ, നിയമപരമായി കമ്മീഷൻ തെളിവുകൾ പ്രോസിക്യൂഷന് പരിശോധിക്കാനായി കൈമാറേണ്ടിയിരുന്നുവെങ്കിലും അവർ അതിനു തയ്യാറായിരുന്നില്ല. 2010 ഏപ്രിൽ 20 ന് സാമൂഹിക പ്രവർത്തകയും, പത്രപ്രവർത്തകയുമായ ടീസ്റ്റ  കോടതിയിൽ ഒരു സത്യവാങ്മൂലം സമർപ്പിച്ചിരുന്നു. അഹമ്മദാബാദ് പോലീസ് കമ്മീഷണറായിരുന്ന പി.സി.പാണ്ഡേയും, ജോയിന്റ് കമ്മീഷണറായിരുന്ന എം.കെ.ടാണ്ടനും തമ്മിലുള്ള ടെലിഫോൺ വിളികളുടെ രേഖകൾ ഇതിലുണ്ടായിരുന്നു. ഇതിൻ പ്രകാരം, കലാപം നടക്കുന്ന സമയത്ത് സ്ഥലത്തുണ്ടായിരുന്ന ടാണ്ടനുമായി പാണ്ഡേ ആറു പ്രാവശ്യം ടെലിഫോണിൽ ബന്ധപ്പെട്ടിരുന്നുവെന്നു കാണുന്നു. കലാപത്തെ അടിച്ചമർത്താനുള്ള എല്ലാ സന്നാഹങ്ങളും, ടാണ്ടനുണ്ടായിരുന്നുവെങ്കിലും, അവയൊന്നും ഫലപ്രദമായി ഉപയോഗിക്കാതെ ടാണ്ടൻ പ്രദേശം വിട്ടുപോവുകയായിരുന്നു, ടാണ്ടന്റെ അസാന്നിദ്ധ്യമാണ് ഗുൽബർഗ് കൂട്ടക്കൊലയിലേക്കു നയിച്ചതെന്നും ഈ സത്യവാങ്മൂലത്തിൽ പറയുന്നു.
വിശ്വ ഹിന്ദു പരിഷത്തിന്റെ നേതാവായ പ്രവീൺ തൊഗാഡിയയെ ചോദ്യം ചെയ്യേണ്ടതുകൊണ്ട് റിപ്പോർട്ട് സമർപ്പിക്കാൻ സാവകാശം വേണമെന്ന് പ്രത്യേകാന്വേഷണ കമ്മീഷൻ സുപ്രീം കോടതിയോട് ആവശ്യപ്പെട്ടിരുന്നു. 14 മേയ് 2010 ന് കമ്മീഷൻ തങ്ങളുടെ റിപ്പോർട്ട് മുദ്ര വെച്ച കവറിൽ സുപ്രീംകോടതിക്കു സമർപ്പിച്ചു. ജാഫ്രി, ജനക്കൂട്ടത്തെ പ്രകോപിതരാക്കിയതുകൊണ്ടാണ് ജനക്കൂട്ടം പ്രതികരിച്ചതെന്നു റിപ്പോർട്ടിൽ പറയുന്നു. ഇതു കൂടാതെ, ജാഫ്രി ജനക്കൂട്ടത്തിനു നേരെ വെടിവെക്കുകയും ചെയ്തു, ഇത് ജനക്കൂട്ടത്തെ അക്രമാസക്തരാക്കുകയും അവർ സൊസൈറ്റിക്ക് തീവെക്കുകയും ചെയ്തുവെന്നാണ് പ്രത്യേകാന്വേഷണ കമ്മീഷൻ കണ്ടെത്തിയത്.
കെ.ജി. എർഡ
ഗുജറാത്ത് കലാപത്തിന്റെ പേരിൽ വിവാദനായകനായ പൊലീസ് ഉദ്യോഗസ്ഥനാണ് കെ.ജി എർഡ. ഇദ്ദേഹത്തെ 2002ലെ കലാപസമയത്ത് കൃത്യവിലോപം കാണിച്ചു എന്ന കുറ്റത്തിൽ സുപ്രീം കോടതി നിയോഗിച്ച സംഘം അറസ്റ്റ് ചെയ്തിരുന്നു. തന്റെ 36 വർഷം നീണ്ട ഔദ്യോഗിക ജീവിതത്തിൽ മികച്ച സേവനത്തിന് 550 പുരസ്കാരങ്ങൾ ലഭിച്ചിട്ടുണ്ടെന്ന് എർഡ കോടതിയിൽ വാദിക്കുകയുണ്ടായി. ഗുൽബർഗ് സൊസൈറ്റി കൂട്ടക്കൊല നടന്ന ദിവസം ഡി.വൈ.എസ്.പി. ആയിരുന്ന എർഡയും പോലീസ് സംഘവും മുൻ ഗേറ്റിനു കാവൽ നിൽക്കുമ്പോൾ കലാപകാരികൾ പിന്നിലെ മതിൽ തകർത്ത് അകത്തുകടക്കുകയായിരുന്നുവെന്ന് കോടതിയിൽ മൊഴി നൽകപ്പെടുകയുണ്ടായി.
നരേന്ദ്ര മോദിക്കെതിരേയുള്ള ആരോപണങ്ങൾ
ഏപ്രിൽ 2012 ന് ഇഹ്സാൻ ജാഫ്രി കൊലപാതക്കേസിൽ നരേന്ദ്ര മോദിക്കെതിരേ യാതൊരു തെളിവുകളുമില്ലെന്ന് പ്രത്യേകാന്വേഷണ കമ്മീഷൻ കണ്ടെത്തി. പ്രത്യേകാന്വേഷണ കമ്മീഷന്റെ ഈ കണ്ടെത്തലിനെതിരേ ജാഫ്രിയുടെ വിധവ സാക്കിയ ജാഫ്രി ഒരു പരാതി സുപ്രീം കോടതിക്കു സമർപ്പിച്ചിരുന്നു. സാക്കിയയുടെ പരാതിക്കെതിരേ പ്രത്യേകാന്വേഷണ കമ്മീഷൻ രംഗത്തെത്തി, സാക്കിയയുടെ പരാതിയിൽ യാതൊരു കഴമ്പുമില്ലെന്നും, ആളുകളെ കൂട്ടക്കൊല ചെയ്യാൻ നരേന്ദ്ര മോദി ഒരിടത്തു പറഞ്ഞിട്ടില്ലെന്നും കമ്മീഷൻ വാദിച്ചു. മോദിയുടെ അറിവില്ലാതെ ഗുജറാത്ത് കലാപം നടക്കുമായിരുന്നില്ലെന്ന്, സുപ്രീം കോടതി മുൻ ന്യായാധിപൻ വി.എൻ.ഖാരെ പറഞ്ഞിരുന്നു. താനായിരുന്നെങ്കിൽ നരേന്ദ്ര മോദിക്കെതിരെ പ്രഥമവിവര റിപ്പോർട്ടനുസരിച്ച് കേസെടുക്കുമായിരുന്നുവെന്നും ഖാരെ ഒരു പത്രത്തിനു നൽകിയ അഭിമുഖത്തിൽ പറഞ്ഞു. ന്യായാധിപന്റെ കസേരയിലിരിക്കാത്തിടത്തോളം ഖാരേയുടെ പ്രസ്താവന തികച്ചും വ്യക്തിപരമായി മാത്രമേ കാണേണ്ടതുള്ളു എന്നാണ് ഇതിനെക്കുറിച്ച് മോദി പ്രതികരിച്ചത്. 2013 ഡിസംബറിൽ അഹമ്മദാബാദ് മെട്രോപൊലിറ്റൻ കോടതി സാക്കിയയുടെ പരാതി തള്ളി. മെട്രോപൊലിറ്റൻ കോടതിയുടെ വിധിക്കെതിരേ സാക്കിയ ഒരു പരാതി ഗുജറാത്ത് ഹൈക്കോടതിയിൽ സമർപ്പിച്ചിട്ടുണ്ട്. ഇതിനിടെ, ഗുജറാത്ത് കലാപത്തെക്കുറിച്ച് പ്രത്യേകാന്വേഷണ കമ്മീഷന്റെ കണ്ടെത്തലുകൾ തൃപ്തികരമാണെന്നും, കലാപത്തെക്കുറിച്ച് ഇനിയും അന്വേഷിക്കാൻ മറ്റൊരു അന്വേഷണകമ്മീഷനെ നിയോഗിക്കുകയില്ലെന്നും സുപ്രീം കോടതി വ്യക്തമാക്കുകയുണ്ടായി.
തെഹൽക ഒളിക്യാമറ
കോൺഗ്രസ്സ് എംപി എഹ്സാൻ ജാഫ്രിയുടെ കൊലപാതകവുമായി ബന്ധപ്പെട്ട് തെഹൽക നടത്തിയ രഹസ്യ ക്യാമറ ഓപറേഷനിൽ കെ.ജി എർഡയുടെ പേര് പരാമർശിക്കപ്പെട്ടിരുന്നു. ഗുജറാത്ത് വംശഹത്യയിൽ പൊലീസ് ഇടപെടുന്നതിന് മുൻപ് മൂന്ന് നാലു മണിക്കൂർ നിങ്ങൾക്ക് സമയം ഉണ്ടെന്ന് എർഡ കലാപകാരികളോട് പറഞ്ഞുവെന്ന് ആർ.എസ്.എസ്. പ്രവർത്തകർ തെഹൽക നടത്തിയ രഹസ്യക്യാമറ ഓപ്പറേഷനിൽ വെളിപ്പെടുത്തിയിരുന്നു.
വിധി
ഗുൽബർഗ് സൊസൈറ്റി കൂട്ടക്കൊലക്കേസിൽ കുറ്റാരോപിതരായ 24 പേർ കുറ്റക്കാരെന്നു അഹമ്മദാബാദിലെ പ്രത്യേക വിചാരണ കോടതി കണ്ടെത്തി. ബി.ജെ.പി നേതാവ് വിപിൻ പട്ടേലടക്കം 36 പേരെ കോടതി വെറുതേ വിട്ടു. മുൻകൂട്ടി തയ്യാറാക്കിയ ഗൂഢാലോചനയുടെ ഭാഗമായാണ് ന്യൂനപക്ഷങ്ങളെ കൊലചെയ്തതെന്ന് ഇരകളുടെ അഭിഭാഷകൻ വാദിച്ചു. അക്രമത്തിൽ കൊല്ലപ്പെട്ട കോൺഗ്രസ്സ് നേതാവ് ഇഹ്സാൻ ജാഫ്രി ജനക്കൂട്ടത്തിനു നേരെ നിരവധി തവണ വെടിവെച്ചതുകൊണ്ടാണ് ജനക്കൂട്ടം അക്രമാസക്തരായതെന്നായിരുന്നു പ്രതിഭാഗത്തിന്റെ വാദമുഖം. എന്നാൽ ഗൂഢാലോചന തെളിയിക്കാൻ പ്രോസിക്യൂഷനു സാധിച്ചില്ലെന്നു കോടതി നിരീക്ഷിക്കുകയുണ്ടായി. ആറു വർഷം നീണ്ട വിചാരണയിൽ 338 സാക്ഷികളെ വിസ്തരിക്കുകയുണ്ടായി.
അവലംബം
വർഗ്ഗം:കൂട്ടക്കൊലകൾ വർഗ്ഗം:2002-ലെ ഗുജറാത്ത് കലാപം
ഷിംഗോ നദി
സിന്ധു നദിയുടെ കൈവഴിയായ ഷിംഗോ നദി ഗിൽഗിറ്റ്-ബാൾട്ടിസ്ഥാൻ, കാർഗിൽ മേഖലകളിലൂടെ ഒഴുകുന്നു.
തോമസ് പാട്രിക് ഹ്യൂസ്
ബ്രിട്ടീഷ് ഇന്ത്യയിലെ (ഇപ്പോൾ പാകിസ്താൻ) പെഷവാറിലെ ചർച്ച് മിഷൻ സൊസൈറ്റിയിൽ (സിഎംഎസ്) മിഷനറി പ്രവർത്തകനായിരുന്നു തോമസ് പാട്രിക് ഹ്യൂസ്, (26 മാർച്ച് 1838 - ഓഗസ്റ്റ് 8, 1911).
ഷിംഗോ നദി
കശ്മീരി പദാവലിയിൽ, ഷിംഗോ നദി ദ്രാസ് നദിയിൽ ചേരുന്നു, അത് സുരു നദിയിൽ ചേരുന്നു. ബാൾട്ടി പദാവലിയിൽ, ഷിംഗോ നദി സിന്ധു നദി വരെ ഒഴുകുന്നു, മറ്റ് നദികൾ അതിന്റെ പോഷകനദികളാണ്.
തോമസ് പാട്രിക് ഹ്യൂസ്
ഇസ്‌ലാമികവിശ്വാസത്തെപ്പറ്റി ആഴത്തിൽ പഠിച്ച അദ്ദേഹം എ ഡിക്ഷണറി ഓഫ് ഇസ്‌ലാം എന്ന പേരിൽ ബൃഹത്തായ ഒരു വിജ്ഞാനകോശം പ്രസിദ്ധീകരിച്ചിട്ടുണ്ട്.
ഷിംഗോ നദി
പുഴവഴി
മിനിമാർഗിന് വടക്ക് അസ്റ്റോർ ജില്ലയിലെ ഛോട്ട ഡിയോസായ് സമതലങ്ങളിൽ നിന്നാണ് ഈ നദി ഉത്ഭവിക്കുന്നത്. വടക്ക് ബാര ദിയോസായ് പീഠഭൂമിയിൽ നിന്ന് ഉത്ഭവിക്കുന്ന ഷിഗാർ നദിയും കിഴക്ക് ഒഴുകുകയും ദാലുനാങിനടുത്തുള്ള ഇന്ത്യൻ ഭരണത്തിലുള്ള കാർഗിൽ ജില്ലയിലേക്ക് പ്രവേശിക്കുന്നതിനുമുമ്പ് ഷിംഗോ നദിയിൽ ചേരുകയും ചെയ്യുന്നു. . കാർഗിൽ ജില്ലയിൽ, കക്‌സർ ഗ്രാമത്തിൽ, സോംഗില ചുരത്തിന് സമീപം വടക്കുകിഴക്കായി ഒഴുകുന്ന ദ്രാസ് നദിയിൽ ഷിംഗോ ചേരുന്നു. ഷിംഗോയുടെ ഒഴുക്ക് പിന്നീട് ഇരട്ടിയാക്കുന്നു. രണ്ട് സംയോജിത നദികളും കൂടി 7 കി.മീ.വടക്കോട്ട് ഒഴുകി കാർഗിലിന് ഏഴു കിമി വടക്ക്ഖരുലിൽ വച്ച്  സുരു നദിയിൽ ചേരുന്നു
തോമസ് പാട്രിക് ഹ്യൂസ്
ജീവചരിത്രം
ഇംഗ്ലണ്ടിലെ ഷ്രോപ്പ്ഷയറിലെ ലുഡ്‌ലോയിൽ ജനിച്ച തോമസ് ഹ്യൂസ്, വിദ്യാഭ്യാസ ശേഷം ചർച്ച് മിഷനറി സൊസൈറ്റിയിൽ മിഷനറിയായി പ്രവർത്തിച്ചു.
ഷിംഗോ നദി
പുഴവഴി
സുരു നദി വടക്ക് ബാൾട്ടിസ്ഥാനിലെ സ്കാർഡു ജില്ലയിലേക്ക് ഒഴുകുന്നു. (ബാൾട്ടികൾ സുരു നദിയെ ഷിംഗോ എന്ന പേരിൽ വിളിക്കുന്നു. ) ഓൾഡിംഗിന് സമീപം ഇടതുവശത്ത് നിന്ന് നദി സിന്ധുനദിയിൽ ചേരുന്നു.
തോമസ് പാട്രിക് ഹ്യൂസ്
ജീവചരിത്രം
മിഷനറിയായി ചൈനയിലേക്കാണ് പോകേണ്ടിയിരുന്നതെങ്കിലും അത് അവിഭക്ത ഇന്ത്യയിലെ പെഷവാറിലേക്ക് മാറ്റപ്പെട്ടു. ഹ്യൂസും ഭാര്യയും ഇരുപത് വർഷത്തോളം അവിടെ തുടർന്നു.
ഷിംഗോ നദി
പുഴവഴി
ലഡാക്കിലെ മറ്റ് നദികളേക്കാൾ തെളിഞ്ഞതാണ് ഷിംഗോ നദി, കാരണം ഇത് ഐസ് ഉരുകി ഉണ്ടായതാണ്നി. ഇത് ചാനിഗുണ്ടിലൂടെ ഒഴുകുന്നു.
പരിസ്ഥിതി
ഇന്ത്യാ പാക് നിയന്ത്രണ രേഖയുടെ വടക്ക് ഭാഗത്തേക്കാണ് ഷിംഗോ നദി ഒഴുകുന്നത്, ഇന്ത്യൻ, പാകിസ്ഥാൻ ഭരണത്തിലുള്ള കശ്മീരിലെ ഭാഗങ്ങളെ ഈ നദി വിഭജിക്കുന്നു. ഗൾട്ടാരി ആണ്ണ്അതിന്റെ ഗതിയിലെ ഏറ്റവും വലിയ നഗരം നദിക്ക് സമാന്തരമായി ഒരു റോഡ് ഉണ്ട്, അത് പണ്ട് ആസ്റ്ററിനെ കാർഗിലുമായി ബന്ധിപ്പിച്ചിരുന്നു. ഒരിക്കൽ കാർഗിൽ ജില്ലയിൽ, ഷിംഗോ-ഡ്രാസ് നദിയുടെ താഴ്‌വരയിൽ കശ്മീർ താഴ്‌വരയെയും ലഡാക്കിനെയും ബന്ധിപ്പിക്കുന്ന ഇന്ത്യയുടെ ദേശീയപാത 1 അടങ്ങിയിരിക്കുന്നു. ബാൾട്ടിസ്ഥാനിൽ വീണ്ടും പ്രവേശിച്ച ശേഷം, അതിന്റെ താഴ്വര ഷിംഗോ റിവർ റോഡിനെ പിന്തുണയ്ക്കുന്നു, ഇതിനെ കാർഗിൽ-സ്കാർഡു റോഡ് എന്നും വിളിക്കുന്നു.
തോമസ് പാട്രിക് ഹ്യൂസ്
അവലംബം
വർഗ്ഗം:1911-ൽ മരിച്ചവർ വർഗ്ഗം:1838-ൽ ജനിച്ചവർ
ഷിംഗോ നദി
പുറംകണ്ണികൾ
വർഗ്ഗം:ഇന്ത്യയിലെ നദികൾ വർഗ്ഗം:പാകിസ്താനിലെ നദികൾ വർഗ്ഗം:ഇൻഡസ് തടം വർഗ്ഗം:Coordinates on Wikidata
ടി.സി. കുഞ്ഞാച്ചുമ്മ
കേരളത്തിലെ ഒരു വനിതാ സാമൂഹിക പ്രവർത്തകയായിരുന്നു ടി.സി. കുഞ്ഞാച്ചുമ്മ. സ്ത്രീകളുടെ വിദ്യാഭ്യാസ- സാമൂഹ്യ ഉന്നതിക്ക് വേണ്ടി തലശ്ശേരി കേന്ദ്രമാക്കി പ്രവർത്തിച്ചു വന്ന അവർ വയോജന വിദ്യാഭ്യാസം, തൊഴിൽ പരിശീലനം, സംഗീതം, കുടുംബാസൂത്രണ പ്രവർത്തനങ്ങൾ എന്നിവയുമായി മുന്നോട്ട് നീങ്ങി. മുസ്‌ലിം ലീഗിന്റെ അഖിലേന്ത്യാ വനിതാ സമിതി അംഗം കൂടിയായിരുന്നു ടി.സി. കുഞ്ഞാച്ചുമ്മ. കുഞ്ഞാച്ചു, കുഞ്ഞാച്ചു സാഹിബ എന്നീ പേരുകളിലും ഇവർ രേഖപ്പെടുത്തപ്പെട്ടിട്ടുണ്ട്.
ജീവിതരേഖ
1905- ൽ കണ്ണൂരിലെ തലശ്ശേരിയിൽ തച്ചറക്കൽ കണ്ണോത്ത് തറവാട്ടിലാണ് ടി.സി. കുഞ്ഞാച്ചുമ്മ ജനിക്കുന്നത്. വിദ്യാഭ്യാസം നേടിയതിന്റെ വിശദാംശങ്ങൾ ലഭ്യമല്ലെങ്കിലും അവർ ഏറ്റെടുത്ത് നടത്തിയ പ്രവർത്തനങ്ങൾ നോക്കുമ്പോൾ വിദ്യാസമ്പന്നയാണെന്ന അനുമാനത്തിലാണ് ഗവേഷകർ എത്തിച്ചേരുന്നത്.
1933- ൽ (1935 ആണെന്നും കാണുന്നുണ്ട് ) തലശ്ശേരിയിൽ മുസ്‌ലിം മഹിളാ സമാജം രൂപീകരിച്ച് കൊണ്ടാണ് ടി.സി. കുഞ്ഞാച്ചുമ്മ രംഗപ്രവേശം ചെയ്യുന്നത്. സംഘടനയുടെ പ്രഥമ അധ്യക്ഷയായി അവർ പ്രവർത്തിച്ചു. വിദ്യാഭ്യാസത്തിന്റെ പ്രാധാന്യത്തെ കുറിച്ച് സ്ത്രീകളെ ബോധവൽക്കരിക്കുക, തൊഴിൽ പരിശീലനം നൽകുക എന്നിവയായിരുന്നു സംഘടനയുടെ പ്രധാന ലക്ഷ്യങ്ങൾ. തന്റെ തറവാട്ടിൽ വെച്ച് വയോജന ക്ലാസുകൾക്ക് ടി.സി. കുഞ്ഞാച്ചുമ്മ നേതൃത്വം നൽകി. തയ്യൽ പരിശീലനം, തയ്യൽ യന്ത്രങ്ങൾ വിതരണം എന്നിവയും ഒപ്പം നടന്നു വന്നു. തയ്യൽ പരിശീലനത്തിനായി ഒരു അധ്യാപകനെ സംഘടന ഉത്തരവാദപ്പെടുത്തുകയുണ്ടായി. സ്ത്രീകൾക്ക് റമദാൻ മാസത്തിൽ സംഘടിതമായി നമസ്ക്കരിക്കാൻ അവർ സൗകര്യമൊരുക്കുകയും ചെയ്തു അവർ. പ്രദേശത്തെ സ്ത്രീകളിൽ സാമൂഹ്യ- രാഷ്ട്രീയ ബോധം വളർത്തിയെടുക്കുന്നതിൽ ടി.സി. കുഞ്ഞാച്ചുമ്മ കാര്യമായ പ്രവർത്തനങ്ങൾ നടത്തി വന്നു. 1934- ലെ കൊടുങ്കാറ്റിൽ ദുരിതം അനുഭവിച്ചവർക്ക് ആശ്വാസമെത്തിക്കാൻ ടി.സി. കുഞ്ഞാച്ചുമ്മ മുൻകൈ എടുത്തു. ഇത് പരിഗണിച്ച് അന്നത്തെ മദ്രാസ് സർക്കാരിന് വേണ്ടി ഗവർണർ സർ ആർതർ ഹോപ് അവരെ ആദരിച്ചിരുന്നു എന്നാണ് രേഖകൾ പറയുന്നത്.
മുസ്‌ലിം മഹിളാസമാജം എല്ലാ വർഷത്തിലും വാർഷിക സമ്മേളനങ്ങൾ സംഘടിപ്പിക്കുകയും പ്രമുഖ വ്യക്തികളെ അതിൽ പങ്കെടുപ്പിക്കുകയും ചെയ്തു വന്നിരുന്നു. പ്രാദേശികമായി സമുദായത്തിൽ നിലനിന്നിരുന്ന നാത്തൂൻ സദ്യ, നാല്പതുകുളി തുടങ്ങിയ ചെലവേറിയ അനാചാരങ്ങൾ കുറച്ച് കൊണ്ട് വരാൻ മഹിളാ സമാജത്തിന്റെ പ്രവർത്തനങ്ങൾ വഴി സാധിച്ചു. പിൽക്കാലത്ത് (1938- ൽ) തിരുവല്ലയിൽ പിറവി കൊണ്ട മുസ്‌ലിം മഹിളാ സമാജവുമായി സഹകരിച്ച് പ്രവർത്തിക്കാൻ വേണ്ടി ഹലീമബീവിയുമായി ചർച്ചകൾ നടന്നു എങ്കിലും അന്നത്തെ സാഹചര്യത്തിൽ കൂടുതൽ മുന്നോട്ട് പോയിരുന്നില്ല. എന്നാലും ഈ രണ്ട് സംഘടനകളാണ് കേരളത്തിലെ മുസ്‌ലിം സ്ത്രീകളിലെ സംഘ ബോധത്തിന് അടിത്തറയായി മാറിയത് എന്ന് വിലയിരുത്തപ്പെടുന്നു.
വയോജന വിദ്യാഭ്യാസം വളരെ കാര്യക്ഷമമായി തന്നെ കുഞ്ഞാച്ചുമ്മയുടെ നേതൃത്വത്തിൽ നടന്നിരുന്നു. ക്ലാസ്സുകളിൽ വരാൻ മടി കാണിച്ചിരുന്ന മുതിർന്ന സ്ത്രീകളെ നേരിട്ട് വീട്ടിൽ ചെന്ന് കൂട്ടിക്കൊണ്ട് വന്നായിരുന്നു ഇത് പ്രയോഗവത്കരിച്ചത്.
റമദാൻ മാസത്തിൽ പള്ളികളിൽ അക്കാലത്ത് പുരുഷന്മാർക്ക് മാത്രമേ സംഘടിത രാത്രി നമസ്കാരത്തിന് (തറാവീഹ് നമസ്കാരം) സൗകര്യമുണ്ടായിരുന്നുള്ളൂ. ഇത് പരിഹരിക്കാൻ സ്ത്രീകൾക്കും സംഘടിതമായി നമസ്കരിക്കാൻ തറവാട്ടിൽ സൗകര്യം ഒരുക്കിക്കൊണ്ട് കുഞ്ഞാച്ചുമ്മ തയ്യാറായത്. ഇന്നും തറവാട്ടിൽ ഇത് തുടർന്നു വരുന്നുണ്ട്.
അഖിലേന്ത്യാ മുസ്‌ലിം ലീഗിൽ അംഗത്വം നേടിയിരുന്ന അവർ പാട്നയിൽ വെച്ച് നടന്ന അഖിലേന്ത്യ വനിതാ കമ്മറ്റിയിലേക്ക് മലബാറിൽ നിന്ന് തെരഞ്ഞെടുക്കപ്പെട്ടിരുന്നു. പ്രാദേശികമായും പാർട്ടിയുടെ വിവിധ സമിതികളിൽ ടി.സി. കുഞ്ഞാച്ചുമ്മ സജീവമായി പ്രവർത്തിച്ചിരുന്നു.
വിവിയന്നെ പോയ്
കനേഡിയൻ ബിസിനസുകാരി, ഗ്രന്ഥകാരി, ജീവകാരുണ്യപ്രവർത്തക എന്നിവയാണ് വിവിയന്നെ പോയ് (née Lee; Chinese: 利德蕙; pinyin: Lì Déhuì; Jyutping: Lei6 Dak1-Wai6; Cantonese Yale: Leih Dāk-Waih; ജനനം: മേയ് 15, 1941) 1998 മുതൽ 2012-ൽ റിട്ടയർമെന്റ് വരെ കാനഡയിലെ സെനറ്റിൽ അംഗമായിരുന്നു.
ആദ്യകാല ജീവിതവും വിദ്യാഭ്യാസവും
1941 മേയ് 15-ന് ബ്രിട്ടീഷ് ഹോങ്ക് കോങ്ങിലായിരുന്നു പോയ് ജനിച്ചത്. അവർ റിച്ചാഡ് ചാൾസ് ലീ (利銘澤; Cantonese: Lee Ming-Chak, Pinyin: Lì Míngzé), എസ്തർ യീ പിക് ഹുവാങ് (黃瑤璧; Cantonese: Wong Yiu-Pik, Pinyin: Huáng Yáobì) എന്നിവരുടെ മകളാണ്. 1900 കളുടെ ആദ്യത്തിൽ ഭൂമി വികസനവും ഹോങ്കോംഗ് ഓപിയം റിഫൈനറി ബിസിനസുമായും ബന്ധപ്പെട്ട ലീ ഹെസാൻ പോയ്യുടെ പിതാവുവഴിയുള്ള ഗ്രാൻഡ്ഫാദർ ആയിരുന്നു
പുറം കണ്ണികൾ
വർഗ്ഗം:1941-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
രാധ എന്ന പെൺകുട്ടി
ബാലചന്ദ്ര മേനോൻ സംവിധാനം ചെയ്ത് കൃഷ്ണസ്വാമി റെഡ്ഡിയാർ നിർമ്മിച്ച 1979 ലെ ഇന്ത്യൻ മലയാളം ചിത്രമാണ് രാധ എന്ന പെൺകുട്ടി. ചിത്രത്തിൽ ശങ്കരാടി, സുകുമാരൻ, ബേബി സുമതി, ജലജ എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു. സിനിമയിലെ ഗാനങ്ങൾക്ക് ദേവദാസ് വരികൾ എഴുതി ശ്യാം ഈണം പകർന്നു.
ശബ്‌ദട്രാക്ക്
ശ്യാം സംഗീതം നൽകി.
പുറം കണ്ണികൾ
വർഗ്ഗം:1970-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1979-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ബാലചന്ദ്രമേനോൻ സംവിധാനം ചെയ്ത ചലച്ചിത്രങ്ങൾ വർഗ്ഗം:എ. സുകുമാരൻ ചിത്രസംയോജനം നിർവ്വഹിച്ച ചലച്ചിത്രങ്ങൾ വർഗ്ഗം:സുകുമാരൻ അഭിനയിച്ച മലയാളചലച്ചിത്രങ്ങൾ വർഗ്ഗം:വിധുബാല അഭിനയിച്ച മലയാളചലച്ചിത്രങ്ങൾ
ബേബി ഡോൾ
ബേബി ഡോൾ ഏലിയ കസാൻ സംവിധാനം ചെയ്ത് കരോൾ ബേക്കർ, കാൾ മാൽഡൻ, എലി വല്ലാച്ച് എന്നിവർ അഭിനയിച്ച് 1956-ൽ പുറത്തിറങ്ങിയ ഒരു അമേരിക്കൻ ബ്ലാക്ക് കോമഡി ചിത്രമാണ് കസാനും ടെന്നസി വില്യംസും ചേർന്ന് നിർമ്മിച്ച ഈ ചിത്രത്തിൻ ഇതിവൃത്തം, ടെന്നസി വില്യംസിൻറെ സ്വന്തം ഏകാങ്ക നാടകമായ 27 വാഗൺസ് ഫുൾ ഓഫ് കോട്ടണിൽ നിന്ന് (1955) രൂപാന്തരപ്പെടുത്തി. മിസിസിപ്പി ഗ്രാമീണമേഖലയിലെ രണ്ട് എതിരാളികളായ കോട്ടൺ ജിൻ ഉടമകൾ തമ്മിലുള്ള സംഘട്ടനമാണ് സിനിമയുടെ ഇതിവൃത്തം.
1955-ന്റെ അവസാനത്തിൽ മിസിസിപ്പിയിൽ ചിത്രീകരിച്ച ബേബി ഡോൾ 1956 ഡിസംബറിൽ പുറത്തിറങ്ങി. ചിത്രത്തിലെ ലൈംഗിക വിഷയങ്ങൾ കാര്യമായ വിവാദങ്ങൾക്ക് കാരണമായതോടെ നാഷണൽ ലെജിയൻ ഓഫ് ഡിസെൻസി ചിത്രത്തെ അപലപിച്ചിരുന്നു. ധാർമ്മികമായ എതിർപ്പുകൾ ഉണ്ടായിരുന്നിട്ടുകൂടി, ചിത്രം വിമർശകരിൽ നിന്ന് അനുകൂലമായ പ്രതികരണം നേടിയതോടൊപ്പം, കസാന് മികച്ച സംവിധായകനുള്ള ഗോൾഡൻ ഗ്ലോബ് പുരസ്കാരം, മറ്റ് നാല് ഗോൾഡൻ ഗ്ലോബ് പുരസ്കാരങ്ങൾ, നാല് അക്കാദമി അവാർഡുകൾ, നാല് ബാഫ്റ്റ അവാർഡുകൾ എന്നിവയ്ക്കുള്ള നാമനിർദ്ദേശങ്ങൾ ഉൾപ്പെടെ നിരവധി അംഗീകാരങ്ങൾ നേടി. ഈ ചിത്രത്തിലൂടെ വല്ലാച്ച് ഏറ്റവും പ്രതീക്ഷ നൽകുന്ന പുതുമുഖത്തിനുള്ള ബാഫ്റ്റ പുരസ്കാരവും നേടി. 1950-കളിലെ ഏറ്റവും കുപ്രസിദ്ധമായ സിനിമകളിൽ ഒന്നായി ബേബി ഡോളിനെ ചില ചലച്ചിത്ര പണ്ഡിതന്മാർ പട്ടികപ്പെടുത്തിയിട്ടുള്ളതു കൂടാതെ ദ ന്യൂയോർക്ക് ടൈംസ് അവരുടെ എക്കാലത്തെയും മികച്ച 1,000 സിനിമകൾക്കുള്ള ഗൈഡിലും ഉൾപ്പെടുത്തിയിട്ടുണ്ട്.
മികോഷി
ലഘുചിത്രം|ഹിയോഷി-തായ്ഷ യുടെ മികോഷി ലഘുചിത്രം|ഹിമേജിയിലെ, നാദ-നൊ-കെൻക മറ്റ്സൂരി യുടെ മികോഷി ഫൈറ്റിംഗ് ലഘുചിത്രം|തൊക്കുഗാവ ലെയാഷു മികോഷി പുണ്യമായ പല്ലക്കാണ് മികോഷി (Japanese: 神輿). ഉത്സവകാലത്ത് പ്രധാന ദേവാലയത്തിൽ നിന്നും താത്കാലിക ദേവാലയത്തിൽ അവിത്തെ കാമി  -യെ(ദൈവം) മാറ്റുവാനോ, അല്ലെങ്കിൽ പുതിയ ദേവാലയത്തിലേക്ക് കാമി യെ പ്രതിഷ്ടിക്കുവാനോ ഉള്ള വാഹനമായാണ് ഷിൻതോ വിശ്വാസികൾ വിശ്വസിക്കുന്നത്. തൂണുകളും, ചുമരുകലും, മേൽക്കൂരയും വരാന്തയുമടങ്ങുന്ന ഒരു ചെറിയ കെട്ടിട രീതിയിലാണ് മികോഷി നിർമ്മിക്കുക.
ബഹുമാനാർത്ഥം മികോഷി  എന്ന് പദത്തിൽ ഒ- (お) ചേർത്ത് ഒമികോഷി (お神輿) എന്നും പറയാറുണ്ട്.
രൂപങ്ങൾ
ലഘുചിത്രം|ജപ്പാനിലെ ജാക്ക് മറ്റ്സൂരിയിലെ (ഉത്സവം) മികോഷി. പ്രധാനമായും ചതുരം,ഷഠ്ഭുജം, അഷ്ഠഭൂജം എന്നീ ആകൃതികളാണ്  ഇവയ്ക്കുള്ളത്. അവ രണ്ടോ നാലോ തൂണുകളിായി നിൽക്കുന്നതു. ആഡംബരമായി ഇവയെ അലങ്കരിക്കാറുണ്ട്. മേൽക്കൂരയിൽ ഫീനിക്സ് കൊത്തുപണി കാണാം.
ഉത്സവങ്ങൾ‍
മറ്റ്സൂരി യോടനുബന്ധിച്ച് (ഉത്സവം) മികോഷി യെ അവിടത്തെ ജനങ്ങൾ തോളുകളിലേറ്റി തെരുവുകൾ‍ തോറും നടക്കാറുണ്ട്. അവിടത്തെ ദേവാലയത്തിൽ നിന്നാണ് അവർ മികോഷി യെ കൊണ്ടുവരുന്നത്. പല ഇടങ്ങളിലും തെരുവുകളിലൂടെ യാത്ര ചെയ്തശേഷം പ്രത്യേക സ്ഥലങ്ങളിൽ വിശ്രമത്തിനായി വക്കുന്നു, ഇത്തരത്തിൽ വിശ്രമത്തിനായ് വയ്ക്കാനുള്ള പ്രത്യേക ഇരുപ്പിടങ്ങളെ ഉമ (കുതിര) എന്നാണ് പറയുന്നത്. കുറച്ച് നേരത്തിന് ശേഷം അവർ ദേവാലയത്തിലേക്കുതന്നെ തിരിച്ചെത്തിക്കുന്നു. ചില ഇടങ്ങളിൽ മികോഷിയെ  അടുത്തുള്ള ജലാശയത്തിൽ മുക്കുന്ന രീതിയുണ്ട്. ചില ഉത്സവങ്ങളിൽ മികോഷിയ്ക്കുള്ളിലെ കാമി യെ (ദൈവത്തെ) പ്രീതിപ്പെടുത്താനായി വശങ്ങളിൽ നിന്ന് മികോഷി  ഏന്തുന്നവർ വീശികാണിക്കാറുണ്ട്.
തോളിൽ വയ്ക്കുന്ന രീതി
ഹീറ-കറ്റ്സുഗി (平担ぎ) ആണ് തോളിൽ വയ്ക്കാൻ ജപ്പാനിൽ പ്രധാനമായും ഉപയോഗിക്കുന്ന രീതി. വാഷൂയ്  (わっしょい)  എന്ന് മികോഷി എന്തുന്നവർ മന്ത്രിക്കുന്നു.
ചരിത്രം
നായാട്ടും, ഒത്തുചേരലും നിലനിൽപ്പിന് അടിസ്ഥാലമായിരിക്കുമ്പോൾ തുടർച്ചയായി വിവിധ സ്ഥലങ്ങളിലേക്ക് പോകേണ്ടിയിരുന്നു. കൊയ്ത്തുത്സവകാലത്ത് ഉത്സവത്തിന് ഭാഗമായി ഒരു ആൽത്തറ അവർ പണിതു, ഓരോ പ്രാവശ്യവും സഞ്ചരിക്കുമ്പോൾ അവയെ വിവിധ കഷ്ണങ്ങളാക്കി കൊണ്ടുപോയി. പിന്നീട് ഒരിടത്ത് സ്ഥിര താമസം ആക്കിതുടങ്ങിയപ്പോൾ അതത് സ്ഥലങ്ങളിൽ ദേവാലയങ്ങൾ രൂപം കൊണ്ട് അവയ്ക്കായി ആൽത്തറകൾ മികോഷി കളായി, സഞ്ചരിക്കുന്ന ദേവാലയങ്ങളായി രൂപപ്പെടുന്നു.
ഉസ ഹാച്ചിമങ്കു യിൽ ഇംപിരിക്കൽ കോർട്ടാണ് ആദ്യത്തെ മികോഷി ഉണ്ടാക്കിയതെന്ന് പറയപ്പെടുന്നു. 702 -ൽ ഉണ്ടായ ക്യൂഷു യിലെ കലാപത്തിൽ സമാധാനത്തിനായി പ്രാർത്ഥിക്കാൻ ഉണ്ടാക്കിയതാണ് ഇത്. തോദാജിയിലെ ബുദ്ധ ശില നിർമ്മിക്കുന്ന സമയത്ത് ഉസ ഹാച്ചിമങ്കുയിലെ പുരോഹിത (പെൺ) നാറ സന്ദർശിച്ചു. ചൈനീസ് ഫീനിക്സ് എന്നറിയപ്പെടുന്ന ഹോ-ഒ മേൽക്കൂരയിൽ ഘടുപ്പിച്ചുട്ടുള്ള മികോഷിയുായിട്ടാണ് അവർ വന്നത്. അന്നത് റെന്യോ എന്നാണ് വിളിച്ചിരുന്നത്. ഇന്ന് നമ്മൾ കാണുന്ന മികോഷിയുടെ ആദ്യകാല രൂപമായാണ് റെന്യോ യെ കണക്കാക്കപ്പെടുന്നു.
ഹിയാൻ കാലഘട്ടത്ത് (794 - 1185 ) ഷിഗ യിലെ ഹിയോഷി തായിഷ ക്യോത്തോ യിലെ കിതാനോ തെൻമാങ്കു അവരവരുടെ മികോഷി നിർമ്മിക്കാൻ തുടങ്ങി. മുകളിൽ ഒരു പക്ഷി ശില, തോറി-ഗെയിറ്റ്, തമാഗാക്കി (മികോഷി ക്ക് ചുറ്റുമുള്ള മതിൽ), പാരപെറ്റ്സ് എന്നിവ ചേർത്തുകൊണ്ടാണ് അവരത് നിർമ്മിച്ചത്. ശേഷം മികോഷി സംസ്കാരം ഷിഗ മുഴുവൻ വ്യാപിക്കുകയും, പിന്നീട് നാര ക്യോത്ത് ജപ്പാൻ മുഴുവൻ എത്തുകയും ചെയ്തു.
ഹോ-ഒ (ചൈനീസ് ഫീനിക്സ്)
"ഒരിക്കൽ ഹോ-ഒ (ചൈനീസ് ഫീനിക) ആകാശത്തിലൂടെ പറക്കാൻ തുടങ്ങുമ്പോൾ കലഹഭരിതമായ ഈ ലോകത്ത് സമാധാനം നിറക്കുന്ന മനുഷ്യൻ ഭൂമിയിൽ‍ പ്രത്യക്ഷപ്പെടും"
ഹോ-ഒ മിക്ക കിഴക്ക്ൻ ഏഷ്യ രാജ്യങ്ങളിലും ജപ്പാനുൾപ്പടെ അലങ്കാരമായിട്ടാണ് ഉപയോഗിക്കുന്നത്. ഒരുപാട് കഥകളിലും, നന്മയുടെ ചിഹ്നങ്ങളിലും, നിരവധദി മികോഷികളിലും ഹൊ-ഒ -നെ കാണാറുണ്ട്.
ഗിബോഷി
എല്ലാ മികോഷികളിലും ഹൊ-ഒ മാത്രമല്ല മേൽക്കൂരയിൽ അലങ്കാരമായി വക്കാറ്. ഗിബോഷി യെയും അവിടെ കാണാറുണ്ട്. ഷിൻതോ ദേവാലങ്ങൾ, ബുദ്ധ ദേവാലയങ്ങൾ, പാലങ്ങൾ, പ്രാചീന കെട്ടിടങ്ങൾ എന്നിടങ്ങളിലെല്ലാം ഗിബോഷിയെ കാണാം.
അധിക ലിങ്കുൾ
വർഗ്ഗം:ജപ്പാനീസ് സംസ്കാരം
ജന്ന
കവിചക്രവർത്തി എന്ന് അറിയപ്പെട്ട ജന്ന (കന്നഡ: ಜನ್ನ) പഴയ കന്നഡ സാഹിത്യത്തിലെ രത്നത്രയങ്ങളിൽ ഒരാളാണ്.
ജീവിതം
ജന്നൻ സിന്ദഗി താലൂക്കിലെ കൊണ്ടകൂളി എന്നിടത്ത് ജനിച്ചു. ജന്നൻറെ അച്ഛൻ ശങ്കരൻ (കവി സുമനോബാണൻ) ഹൊയ്സള നാരസിംഹൻറെ ദണ്ഡനായകനായിരുന്നു. ദണ്ഡനായകൻ എന്നത് പട്ടാളത്തിലെ ഒരു പദവിയാണ്. ജന്നൻറെ അമ്മയുടെ പേര് ഗംഗാദേവി എന്നായിരുന്നു. ശബ്ദമണിദർപ്പണ എന്ന വ്യാകരണ ഗ്രന്ഥം രചിച്ച കേശിരാജൻ ജന്നൻറെ മരുമകനാണ്. ജന്നൻ ഹൊയ്സള വീരബല്ലാളൻറെ പ്രധാനമത്രിയും, സേനാധിപതിയും, ആസ്ഥാനകവിയും ആയിരുന്നു. വീരബല്ലാളനു ശേഷം പട്ടാഭിഷേകം ചെയ്യപ്പെട്ട നാരസിംഹൻ രണ്ടാമൻറെ കാലത്തിലും ജന്നൻ ആസ്ഥാനകവിയായി തുടർന്നു. ജന്നൻറെ കൃതികളിൽ ഭൂരിഭാഗവും ജൈനമത പ്രതിപാദനത്തെ വിഷയമാക്കിക്കൊണ്ടുള്ളവ തന്നെയായിരുന്നു.
കൃതികൾ
അകാമ്യ കാമത്തെ കുറിച്ചുള്ള കഥകൾ മൂർദ്ധാവിൽ എത്തുന്നത് റാണി അമൃതമതിയ്ക്ക് ആനപ്പാപ്പാൻ അഷ്ടാവക്രനോട് അഭിവാംച ഉണ്ടാവുമ്പോഴാണ്. റാണിയെ പാപത്തിൽ നിന്ന് രക്ഷിക്കാനായിക്കൊണ്ട് യശോധരൻ തൻറെ അമ്മയുടെ നിർദ്ദേശപ്രകാരം അരിമാവ് കൊണ്ട് ഉണ്ടാക്കിയ കോഴിയെ ബലിയായി അർപ്പിച്ചുകൊണ്ട് ദേവകളെ പ്രീതിപ്പെടുത്താൻ ശ്രമിക്കുന്നു. എന്നാൽ കോഴി ജീവൻ പ്രാപിക്കുകയും മരിക്കുന്ന നേരത്ത് ആർത്തനാദം ചെയ്യുകയും ആണ് ഉണ്ടായത്. പ്രാണിഹിംസ കഴിച്ച യശോധരനും അമ്മയും മൃഗങ്ങലായി ജനിക്കുന്നു. ഏറെ കാലത്തെ കഷ്ടപ്പാടുകൾക്ക് ഒടുവിൽ അവർ രണ്ടുപേരും ഏഴാം ജൻമത്തിൽ യശോധരൻറെ മകൻറെ മക്കളായി ജനിക്കുന്നു. അകാമ്യ കാമത്തിൻറെ ഫലമായി മനുഷ്യൻ അനുഭവിക്കേണ്ടി വരുന്ന പ്രാരബ്ധങ്ങളാണ് പ്രധാനമായി മഹാകാവ്യത്തിൻ വിഷയവസ്തു.
thumb|right|കർണാടകയിലെ ചിക്കമകളൂർ ജില്ലയിലുള്ള അമൃതാപുരത്തെ അമൃതേശ്വര ദേവാലയത്തിലുള്ള ശിലാലേഖം - ജന്നൻറെ രചന
കുറിപ്പുകൾ
വർഗ്ഗം:കന്നഡ സാഹിത്യം വർഗ്ഗം:കന്നഡ കവികൾ
ശക്തൻ തമ്പുരാൻ നഗർ
വർഗ്ഗം:തൃശ്ശൂരിന്റെ നഗരപ്രാന്തങ്ങൾ
സൺസ് ആൻറ് ലവേർസ്
അവലംബം
വർഗ്ഗം:നോവലുകൾ
പെരുമ്പളം ഗ്രാമപഞ്ചായത്ത്
ആലപ്പുഴ ജില്ലയിലെ ചേർത്തല താലൂക്കിൽ സ്ഥിതി ചെയ്യുന്ന ഒരു പഞ്ചായത്താണ് പെരുമ്പളം ഗ്രാമപഞ്ചായത്ത്. 16.14 ചതുരശ്ര കിലോമീറ്റർ വിസ്തീർണ്ണമുള്ള പെരുമ്പളം ഗ്രാമപഞ്ചായത്ത് തൈക്കാട്ടുശ്ശേരി ബ്ളോക്കിൽ ഉൾപ്പെടുന്നു. വേമ്പനാട്ടു കായലിൽ ആലപ്പുഴ, എറണാകുളം ജില്ലകൾക്ക് ഇടയിലായി 5 കിലോമീറ്റർ നീളവും 2 കിലോമീറ്റർ വീതിയുമുള്ള പെരുമ്പളം കേരളത്തിലെ ഏറ്റവും വലിയ ദ്വീപ് പഞ്ചായത്താണ്. പതിനായിരത്തിൽ അധികമാണ് ജനസംഖ്യ.
അവലംബം
വിഭാഗം: ആലപ്പുഴ ജില്ലയിലെ ഗ്രാമപഞ്ചായത്തുകൾ
തെയ്യാട്ടം (ഡോക്യുമെന്ററി)
കർണാടകത്തിലെ കുന്ദാപുര മുതൽ കേരളത്തിലെ വടകര വരെയുള്ള വിവിധ സ്ഥലങ്ങളിൽ കെട്ടിയാടുന്ന തെയ്യം എന്ന അനുഷ്ഠാന കലാരൂപത്തിൻ്റെ ചരിത്രവും ഐതിഹ്യവും അനുഷ്ഠാനവും നരവംശശാസ്ത്ര വൈവിധ്യങ്ങളും ചിത്രീകരിക്കുന്ന ജയൻമാങ്ങാടിന്റെ ഡോക്യുമെന്ററിയാണ് തെയ്യാട്ടം. ബാര മീഡിയയുടെ ബാനറിൽ വി.വി. മനോജ് കുമാറാണ് ഈ ഡോക്യുമെന്ററി‌ നിർമ്മിച്ചിരിക്കുന്നത്. മലയാളം, തുളു, ഇംഗ്ലീഷ്‌ ഭാഷകളിലാണ് ഇതിന്റെ‌ വിവരണം.
കൈരളി ടിവിയിൽ ടെലിവിഷൻ പരമ്പരയായി ഇത് സംപ്രേക്ഷണം ചെയ്തിരുന്നു.
ക്വിസ
അനൂപ് സിംഗ് രചനയും സംവിധാനവും നിർവ്വഹിച്ച്, 2013 -ൽ പുറത്തിറങ്ങിയ ഒരു ഇന്ത്യ-ജർമൻ ചലച്ചിത്രമാണ് ക്വിസ (Qissa). ഇന്ത്യയിൽ 2015 ഫെബ്രുവരി 20 -ന് ഇന്ത്യയിലാകെ സിനിമാശാലകളിലും ഡിവിഡിയിലും ഒരുമിച്ചാണ് ഇതു പുറത്തിറക്കിയത്. ആധുനിക ലോകസിനിമാ വിഭാഗത്തിൽ 2013 -ലെ ടൊറന്റോ സിനിമ ഫെസ്റ്റിവലിൽ ഈ സിനിമ പ്രദർശിപ്പിക്കുകയുണ്ടായി. അവിടെ ഇതിന് അന്താരാഷ്ട്രീയ ഏഷ്യൻ സിനിമയ്ക്കുള്ള നെപ്റ്റാക് സമ്മാനം ലഭിക്കുകയുണ്ടായി. തന്റെ പരമ്പര നിലനിർത്താൻ ഒരു ആൺകുട്ടി വേണമെന്ന് അ ഒരു സിക്കുകാരന്റെ ആഗ്രഹമാണ് ഇതിന്റെ കഥയുടെ തന്തു.
പുറത്തേക്കുള്ള കണ്ണികൾ
വർഗ്ഗം:ജർമ്മൻ ചലച്ചിത്രങ്ങൾ
റാക്വെറ്റ് നദി
റാക്വെറ്റ് നദി (മൊഹാക്ക്: Ahná:wate), ചിലപ്പോൾ റാക്വെറ്റ് എന്ന് വിളിക്കപ്പെടുന്ന ന്യൂയോർക്കിലെ അഡിറോണ്ടാക്ക് പർവതനിരകളിലെ റാക്വെറ്റ് തടാകത്തിൽ നിന്ന് ഉത്ഭവിക്കുന്ന ഒരു നദിയാണ്. 146 മൈൽ (235 കി.മീ) നീളമുള്ള ഇത് ന്യൂയോർക്ക് സംസ്ഥാനത്തിനുള്ളിലൂടെ ഒഴുകുന്ന മൂന്നാമത്തെ ഏറ്റവും നീളം കൂടിയ നദിയാണ്.
കനോയിംഗ്, കയാക്കിംഗ് എന്നിവയ്ക്ക് പ്രശസ്തമാണ് ഈ നദി. പ്രകൃതിദത്തവും മനുഷ്യനിർമ്മിതവുമായ നിരവധി തടാകങ്ങളിലൂടെ കടന്നുപോകുന്ന നദി സെന്റ് ലോറൻസ് നദിയിലെ അക്വെസാസ്നെയിൽ അതിൻറെ അവസാന ലക്ഷ്യസ്ഥാനത്തേക്ക് എത്തുന്നു. ബ്രൂക്ക്ഫീൽഡ് പവർ പ്രവർത്തിപ്പിക്കുന്ന 27 ജലവൈദ്യുത നിലയങ്ങൾ സ്ഥിതിചെയ്യുന്ന നദിയിൽനിന്ന് 181 മെഗാവാട്ട് വരെ വൈദ്യുതി ഉത്പാദിപ്പിക്കാൻ കഴിയന്നു.
കൊറമാണ്ടൽ തീരം
ബംഗാൾ ഉൾക്കടലിനും പൂർവ്വഘട്ടത്തിനും ഇടയിലായുള്ള, ഇന്ത്യൻ ഉപഭൂഖണ്ഡത്തിന്റെ തെക്കുകിഴക്കൻ തീരപ്രദേശമാണ് കൊറമാണ്ടൽ തീരം.
സ്‌ട്രോബിലാന്തസ് കലോസ
ഇന്ത്യയുടെ പടിഞ്ഞാറൻ തീരത്തുള്ള പശ്ചിമഘട്ടത്തിലെ താഴ്ന്ന കുന്നുകളിൽ പ്രധാനമായും കാണപ്പെടുന്ന ഒരു കുറ്റിച്ചെടിയാണ് സ്ട്രോബിലാന്തസ് കാലോസ നീസ് (പര്യായപദം: കാർവിയ കലോസ (നീസ്) ബ്രെമെക്). അതിന്റെ ഹിന്ദി ഭാഷയിലെ പേര് മറുഡോണ (मरुआदोना) എന്നാണ്. ഇത് മധ്യപ്രദേശ് സംസ്ഥാനത്തും ഈ പേരിൽ അറിയപ്പെടുന്നു. മഹാരാഷ്ട്ര സംസ്ഥാനത്തിൽ മറാത്തി ഭാഷയിലും മറ്റ് പ്രാദേശിക ഭാഷകളിലും അയൽ സംസ്ഥാനമായ കർണാടകയിലും ഈ കുറ്റിച്ചെടി പ്രാദേശികമായി കർവി എന്നറിയപ്പെടുന്നു. ചിലപ്പോൾ ഇംഗ്ലീഷിൽ karvy എന്ന് ഉച്ചരിക്കുന്നു.
കൊറമാണ്ടൽ തീരം
വർഗ്ഗം:ഇന്ത്യയുടെ ഭൂമിശാസ്ത്രം
സ്‌ട്രോബിലാന്തസ് കലോസ
19-ആം നൂറ്റാണ്ടിൽ നീസ് ആദ്യമായി ശാസ്ത്രീയമായി വിവരിച്ച സ്ട്രോബിലാന്തസ് ജനുസ്സിൽ പെട്ടതാണ് ഈ കുറ്റിച്ചെടി. ഈ ജനുസ്സിൽ ഏകദേശം 350 സ്പീഷീസുകളുണ്ട്. ഇതിൽ 46 എണ്ണമെങ്കിലും ഇന്ത്യയിൽ കാണപ്പെടുന്നു. ഈ ഇനങ്ങളിൽ ഭൂരിഭാഗവും വാർഷികം മുതൽ 16 വർഷം വരെ പൂക്കുന്ന പരിവൃത്തി വ്യത്യാസപ്പെടുന്ന തരത്തിൽ അസാധാരണമായ പൂവിടുന്ന സ്വഭാവം കാണിക്കുന്നു. ദേശീയ തലത്തിൽ ഏത് ചെടിയാണ് പൂവിടുന്നത് എന്നതിനെ കുറിച്ച് പലപ്പോഴും ആശയക്കുഴപ്പം ഉണ്ടാകാറുണ്ട്.
പുറംകണ്ണികൾ
വർഗ്ഗം:ഏഷ്യയിലെ ഔഷധസസ്യങ്ങൾ
കരോൾ ബേക്കർ
കരോൾ ബേക്കർ (ജനനം: മെയ് 28, 1931) ഒരു വിരമിച്ച അമേരിക്കൻ നടിയാണ്. ആക്ടേഴ്‌സ് സ്റ്റുഡിയോയിൽ ലീ സ്‌ട്രാസ്‌ബെർഗിനു കീഴിൽ അഭിനയം പഠിച്ച ശേഷം, 1954-ൽ ബേക്കർ ബ്രോഡ്‌വേ നാടകവേദിയിൽ‍ പതിവായി പ്രത്യക്ഷപ്പെടാൻ തുടങ്ങി. പിന്നീട്, 1956-ൽ ടെന്നസി വില്യംസിൻറ രണ്ട് നാടകങ്ങളെ ആസ്പദമാക്കി എലിയ കസാൻ‍ സംവിധാനം ചെയ്ത ബേബി ഡോൾ എന്ന സിനിമയിലെ നായികയായി അവൾ‍ റിക്രൂട്ട് ചെയ്യപ്പെട്ടു. ഈ സിനിമയിലെ മാദക വേഷത്തിലൂടെ അവർ മികച്ച നടിക്കുള്ള അക്കാദമി അവാർഡിന് നാമനിർദ്ദേശം ചെയ്യപ്പെട്ടു.
ജയന്റ് (1956), റൊമാന്റിക് കോമഡി സിനിമയായ ബട്ട് നോട്ട് ഫോർ മി (1959) എന്നീ സിനിമകളിലാണ് ബേക്കർ ആദ്യകാലത്ത് വേഷങ്ങൾ അവതരിപ്പിച്ചത്. 1961-ൽ, അവരുടെ അക്കാലത്തെ ഭർത്താവ് ജാക്ക് ഗാർഫെയ്ൻ സംവിധാനം ചെയ്ത സംതിംഗ് വൈൽഡ് എന്ന വിവാദ സ്വതന്ത്ര സിനിമയിൽ അവർ മാനസികാഘാതം സംഭവിച്ച ഒരു ബലാത്സംഗ ഇരയെ അവതരിപ്പിച്ചു. 1950-കളിലും 1960-കളിലും, ദി ബിഗ് കൺട്രി (1958), ഹൗ ദി വെസ്റ്റ് വാസ് വോൺ (1962), ചെയെൻ ഓട്ടം (1964) എന്നിങ്ങനെ നിരൂപക പ്രശംസ നേടിയ നിരവധി വെസ്റ്റേൺ ചിത്രങ്ങളിൽ അവർ അഭിനയിച്ചു.
1960-കളുടെ മധ്യത്തിൽ, പാരാമൗണ്ട് പിക്‌ചേഴ്‌സിന്റെ ഒരു കരാർ നടിയെന്ന നിലയിൽ, ദി കാർപെറ്റ്ബാഗേഴ്‌സിൽ (1964) ഒരു ഭോഗതൃഷ്ണയുള്ള വിധവയായി പ്രത്യക്ഷപ്പെട്ടതിന് ശേഷം ബേക്കർ ഒരു സെക്സ് സിംബലായി മാറി. സിൽവിയ (1965) എന്ന ചിത്രത്തിലും അവർക്കു വേഷം നൽകിയ ചിത്രത്തിന്റെ നിർമ്മാതാവ്, ജോസഫ് ഇ. ലെവിൻ, ഒരു ജീവചരിത്ര സിനിമയായ ഹാർലോയിൽ (1965) ജീൻ ഹാർലോയുടെ വേഷവും നൽകി. കാര്യമായ പ്രിപബ്ലിസിറ്റി ഉണ്ടായിരുന്നിട്ടുകൂടി, ഹാർലോ ഒരു നിർണായക പരാജയമായി മാറുകയും, പാരാമൗണ്ടുമായുള്ള കരാർ സംബന്ധിച്ച നിയമ തർക്കത്തിനും കരിയറിലെ മേൽനോട്ടക്കാരനെന്ന നിലയിലുള്ള ജോസഫ് ഇ. ലെവിനിൽനിന്ന് സ്വതന്ത്രയാകുന്നതിനുമായി 1966-ൽ ബേക്കർ ഇറ്റലിയിലേക്ക് താമസം മാറി. യൂറോപ്പിൽ, അടുത്ത 10 വർഷക്കാലം റോമോലോ ഗുറിയേരിയുടെ ദി സ്വീറ്റ് ബോഡി ഓഫ് ഡെബോറ (1968), ഉംബർട്ടോ ലെൻസിയ്‌ക്കൊപ്പം ഓർഗാസ്‌മോ (1969) മുതൽ നൈഫ് ഓഫ് ഐസ് (1972) വരെയുള്ള നാല് ചിത്രങ്ങളുടെ ഒരു പരമ്പര, കൊറാഡോ ഫറീനയുടെ ബാബ യാഗ (1973) ഉൾപ്പെടെയുള്ള, ത്രില്ലർ, ഹൊറർ സിനിമകളിൽ അവർ അഭിനയിച്ചു. ആൻഡി വാർഹോൾ നിർമ്മിച്ച ബാഡ് (1977) എന്ന  ഡാർക്ക് കോമഡി ചിത്രത്തിലൂടെ ഒരു സ്വഭാവ നടിയായി അവർ അമേരിക്കൻ പ്രേക്ഷകരിലേയ്ക്ക് തിരിച്ചുവന്നു.
ഒരു യഥാർത്ഥ സംഭവത്തെ ആസ്പദമാക്കിയുള്ള ക്രൈം നാടകീയ ചിത്രമായ സ്റ്റാർ 80 (1983) ലെ കൊലചെയ്യപ്പെട്ട ഡൊറോത്തി സ്ട്രാറ്റന്റെ അമ്മയുടെ വേഷം, റിച്ചാർഡ് റൈറ്റിന്റെ നോവലിനെ അടിസ്ഥാനമാക്കിയുള്ള വംശീയ നാടകീയ ചിത്രമായ നേറ്റീവ് സൺ (1986) എന്നിവ ഉൾപ്പെടെ 1980-കളിൽ പുറത്തിറങ്ങിയ പ്രശസ്തമായ നിരവധി നാടകീയ ചിത്രങ്ങളിൽ ബേക്കർ സഹവേഷങ്ങളിലും പ്രത്യക്ഷപ്പെട്ടു. 1987-ൽ പുറത്തിറങ്ങിയ അയൺവീഡ് (1987) എന്ന സിനിമയിൽ അവർക്ക് ഒരു സഹവേഷമുണ്ടായിരുന്നു. 1990-കളിൽ ബേക്കർ മർഡർ, ഷീ റോട്ട്, ''എൽ.എ. ലോ, റോസ്വെൽ'' പോലെയുള്ള നിരവധി ടെലിവിഷൻ പരമ്പരകളിൽ അതിഥി വേഷങ്ങൾ ചെയ്തു. കിന്റർഗാർട്ടൻ കോപ്പ് (1990), ഡേവിഡ് ഫിഞ്ചർ സംവിധാനം ചെയ്ത ത്രില്ലർ ചിത്രം ദി ഗെയിം (1997) തുടങ്ങിയ നിരവധി ബിഗ് ബജറ്റ് ചിത്രങ്ങളിലും അവർക്ക് സഹവേഷങ്ങൾ ഉണ്ടായിരുന്നു. 2003-ൽ അവർ അഭിനയത്തിൽ നിന്ന് ഔദ്യോഗികമായി വിരമിച്ചു. അഭിനയത്തിന് പുറമേ രണ്ട് ആത്മകഥകളുടെയും ഒരു നോവലിന്റെയും രചയിതാവ് കൂടിയാണ് ബേക്കർ.
1987-ൽ പുറത്തിറങ്ങിയ അയൺവീഡ് (1987) എന്ന സിനിമയിൽ അവൾക്ക് ഒരു സഹവേഷമുണ്ടായിരുന്നു. 1990-കളിൽ ബേക്കർ മർഡർ, ഷീ റോട്ട്, എൽ.എ. ലോ, റോസ്വെൽ പോലെയുള്ള നിരവധി ടെലിവിഷൻ പരമ്പരകളിൽ അതിഥി വേഷങ്ങൾ ചെയ്തു. കിന്റർഗാർട്ടൻ കോപ്പ് (1990), ഡേവിഡ് ഫിഞ്ചർ സംവിധാനം ചെയ്ത ത്രില്ലർ ചിത്രം ദി ഗെയിം (1997) തുടങ്ങി നിരവധി ബിഗ് ബജറ്റ് ചിത്രങ്ങളിലും അവർക്ക് സഹവേഷങ്ങൾ ഉണ്ടായിരുന്നു. 2003-ൽ അവർ അഭിനയത്തിൽ നിന്ന് ഔദ്യോഗികമായി വിരമിച്ചു. അഭിനയത്തിന് പുറമേ രണ്ട് ആത്മകഥകളുടെയും ഒരു നോവലിന്റെയും രചയിതാവ് കൂടിയാണ് ബേക്കർ.
ആദ്യകാല ജീവിതം
എഡിത്ത് ഗെർട്രൂഡിന്റെയും (മുമ്പ്, ഡഫി) ഒരു ട്രാവലിംഗ് സെയിൽസ്മാനായിരുന്ന വില്യം വാട്‌സൺ ബേക്കറിന്റെയും മകളായി പെൻസിൽവാനിയയിലെ ജോൺസ്റ്റൗണിൽ ഒരു കത്തോലിക്കാ വിശ്വാസികളുടെ കുടുംബത്തിലാണ് ബേക്കർ ജനിച്ച് വളർന്നത്. ബേക്കർ ഐറിഷ്, പോളിഷ് വംശജയായിരുന്നത് അവളുടെ ജന്മനാമം കരോലിന പീക്കാർസ്‌കി എന്നാണെന്ന കിംവദന്തിക്ക് കാരണമായി, എന്നിരുന്നാലും ഇത് നിലവിൽ അറിയപ്പെടുന്ന രേഖകളാൽ സ്ഥിരീകരിക്കാൻ കഴിയില്ല. എട്ട് വയസ്സുള്ളപ്പോൾ മാതാപിതാക്കൾ വേർപിരിഞ്ഞതിനാൽ, അവർ മാതാവിനും ഇളയ സഹോദരി വിർജീനിയയ്ക്കും ഒപ്പം പെൻസിൽവാനിയയിലെ ടർട്ടിൽ ക്രീക്കിലേക്ക് താമസം മാറി. ബേക്കർ പറയുന്നതനുസരിച്ച്, അവളുടെ അമ്മ ഒറ്റയ്ക്ക് കുടുംബം പുലർത്തുന്നതിന് കഷ്ടപ്പെടുകയും, കുടുംബം ദരിദ്ര്യം അനുഭവിക്കുകയും ചെയ്തു.
പെൻസിൽവാനിയയിലെ ഗ്രീൻസ്ബർഗിലെ ഗ്രീൻസ്ബർഗ് സേലം ഹൈസ്കൂളിൽ പഠനത്തിന് ചേർന്ന അവർ അവിടെ ഒരു ഡിബേറ്റ് ടീം അംഗവും മാർച്ചിംഗ് ബാൻഡ്, സ്കൂൾ മ്യൂസിക്കൽ എന്നിവയിൽ സജീവമായിരുന്നു. 18-ാം വയസ്സിൽ കുടുംബത്തോടൊപ്പം ഫ്ലോറിഡയിലെ സെന്റ് പീറ്റേഴ്‌സ്ബർഗ് നഗരത്തിലേയ്ക്ക് താമസം മാറുകയും അവിടെ സെന്റ് പീറ്റേഴ്‌സ്ബർഗ് ജൂനിയർ കോളേജിൽ (ഇപ്പോൾ സെന്റ് പീറ്റേഴ്‌സ്ബർഗ് കോളേജ്) പഠനം നടത്തുകയും ചെയ്തു. കോളേജിലെ ആദ്യ വർഷത്തിനുശേഷം, വാഡ്‌വില്ലെ സർക്യൂട്ടിൽ ഒരു മാന്ത്രികന്റെ സഹായിയായി ജോലി ചെയ്യാൻ തുടങ്ങിയ അവൾ, ഒരു നൃത്ത കമ്പനിയിൽ ചേർന്നുകൊണ്ട് ഒരു പ്രൊഫഷണൽ നർത്തകിയായി ജോലി ചെയ്തു. 1949-ൽ ബേക്കർ മിസ് ഫ്ലോറിഡ ഫ്രൂട്ട്സ് ആൻഡ് വെജിറ്റബിൾസ് പട്ടം നേടി. 1951-ൽ, ബേക്കർ ന്യൂയോർക്ക് സിറ്റിയിലേക്ക് താമസം മാറി, അവിടെ ക്വീൻസിലെ ഒരു അഴുക്ക് പുരണ്ട ഒരു അപ്പാർട്ട്മെന്റ് വാടകയ്‌ക്കെടുത്തു. ഒരു നിശാക്ലബിലെ നർത്തകിയായി ജോലി ചെയ്തതോടൊപ്പം, സഞ്ചരിക്കുന്ന വോഡ്‌വില്ലെ ഷോകളിൽ ഒരു കോറസ് ഗേളായി പങ്കടുത്തുകൊണ്ട് വിൻഡ്‌സർ, ഡിട്രോയിറ്റ്, ന്യൂജേഴ്‌സി എന്നിവിടങ്ങളിൽ സഞ്ചരിച്ചു.
ബേക്കർ HB സ്റ്റുഡിയോയിൽ അഭിനയം പഠിച്ചു. 1952-ൽ അവർ ആക്ടേഴ്‌സ് സ്റ്റുഡിയോയിൽ ചേർന്ന അവർ ലീ സ്ട്രാസ്ബർഗിന്റെ കീഴിൽ അഭിനയം പരിശീലച്ചു. അവിടെ മൈക്ക് നിക്കോൾസ്, റോഡ് സ്റ്റീഗർ, ഷെല്ലി വിന്റേഴ്‌സ്, മെരിലിൻ മൺറോ എന്നിവരുടെ സഹപാഠിയായിരുന്ന അവർ നടൻ ജെയിംസ് ഡീന്റെ ജീവിതകാലം മുഴുവൻ അടുത്ത സുഹൃത്തുമായിരുന്നു.
തിരഞ്ഞെടുത്ത സിനിമകൾ
തിരഞ്ഞെടുത്ത ടെലിവിഷൻ വേഷങ്ങൾ:
തിരഞ്ഞെടുത്ത നാടകങ്ങൾ:
പ്രസിദ്ദീകരണങ്ങൾ അംഗീകാരങ്ങൾ
നാമനിർദ്ദേശങ്ങൾ
1957: മികച്ച നടിക്കുള്ള ഓസ്കാർ ബേബി ഡോളിന്.
1957: ഒരു ചലച്ചിത്രത്തിലെ മികച്ച നടിക്കുള്ള ഗോൾഡൻ ഗ്ലോബ് - ഡ്രാമ, ബേബി ഡോളിന്.
1957: മികച്ച വിദേശ നടിക്കുള്ള ബാഫ്റ്റ അവാർഡ് (യുഎസ്എ), ബേബി ഡോളിന്.
1965: വനിതാ താരത്തിനുള്ള ഗോൾഡൻ ലോറൽ.
ബഹുമതികൾ
1996: ഗോൾഡൻ ബൂട്ട് അവാർഡ് - ദി ബിഗ് കൺട്രി, ഹൗ ദി വെസ്റ്റ് വോൺ, ചെയെൻ ഓട്ടം എന്നിവയിലെ വേഷത്തിന്.
1997: ലൈഫ് ടൈം അച്ചീവ്‌മെന്റ് അവാർഡ്, ബ്രെക്കൻറിഡ്ജ് (കൊളറാഡോ) ഫിലിം ഫെസ്റ്റിവൽ.
2009: നാഷണൽ ആർട്സ് ക്ലബ്ബിന്റെ മെഡൽ ഓഫ് ഓണർ.
2011: ലൈഫ് ടൈം അച്ചീവ്‌മെന്റ് അവാർഡ്, ഹോബോകെൻ ഇന്റർനാഷണൽ ഫിലിം ഫെസ്റ്റിവൽ.
2012: ലൈഫ് ടൈം അച്ചീവ്‌മെന്റ് അവാർഡ്, ഫോർട്ട് ലോഡർഡേൽ ഇന്റർനാഷണൽ ഫിലിം ഫെസ്റ്റിവൽ.
അവലംബം
<references group="lower-alpha" />
വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:1931-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
ദ ലോസ്റ്റ് ഗേൾ
ദ ലോസ്റ്റ് ഗേൾ, ഇംഗ്ലീഷ് സാഹിത്യകാരനായ ഡി.എച്ച്. ലോറൻസ് രചിച്ച ഒരു നോവലാണ്. ഈ നോവൽ ആദ്യമായി പ്രസിദ്ധീകരിക്കപ്പെട്ടത് 1920 ലാണ്. കൽപ്പനാ സൃഷ്ടി വിഭാഗത്തിൽ, 1920 ലെ ജയിംസ് ടെയ്റ്റ് ബ്ലാക്ക് മെമ്മോറിയൽ പ്രൈസ് ലോറൻസിൻറെ ഈ നോവലിനായിരുന്നു. വിമൻ ഇൻ ലവ് എന്ന നോവലിനു ശേഷം ഏറെ വൈകാതെതന്നെ ലോറൻസ് ഈ നോവലിൻറെ രചനയിലേർപ്പെട്ടിരുന്നു. ഇടയ്ക്കിടെ മാത്രം നോവൽ രചന നടത്തി 1920 ലാണ് പൂർണ്ണമാക്കിയത്.
അവലംബം
വർഗ്ഗം:20-ആം നൂറ്റാണ്ടിലെ നോവലുകൾ
സുസെയ്ൻ അൽ ഹുബി
പാലസ്തീനിൽ നിന്നുള്ള ഒരു പർവ്വതാരോഹകയാണ് സുസെയ്ൻ അൽ ഹുബി. 2011 മേയ് 11-ന് ഇവർ ലോകത്തിലെ ഏറ്റവും ഉയരം കൂടിയ കൊടുമുടിയായ എവറസ്റ്റ് കീഴടക്കി. അതോടെ എവറസ്റ്റ് കീഴടക്കുന്ന ആദ്യത്തെ അറബ് വനിതയെന്ന നേട്ടവും സ്വന്തമാക്കി. എവറസ്റ്റ് കൂടാതെ മോണ്ട് ബ്ലാങ്ക്, എൽബ്രസ്, അകോൻകഗുവ, വിൻസൺ മാസിഫ്, ഡെനാലി, കാർസ്ടെൻസ് എന്നീ പർവ്വതങ്ങൾ കീഴടക്കുന്ന ആദ്യ അറബ് വനിതയും സുസെയ്ൻ അൽഹുബിയാണ്.
പാലസ്തീനിലെ ജാഫയിലാണ് സുസെയ്ന്റെ കുടുംബം. അമേരിക്കയിലെ ഉപരിപഠനത്തിനു ശേഷം ഇവർ യുണൈറ്റഡ് അറബ് എമിറേറ്റ്സിൽ സ്ഥിരതാമസമാക്കി. സാഹസികയാത്രകളും പര്യവേഷണങ്ങളും ഇഷ്ടപ്പെടുന്ന സുസെയ്ൻ പരിസ്ഥിതി സംരക്ഷണ പ്രവർത്തനങ്ങളിലും ചാരിറ്റിപ്രവർത്തനങ്ങളിലും സജീവമാണ്. കിളിമഞ്ചാരോ കൊടുമുടി കീഴടക്കിയ ആദ്യ അറബ് വികലാംഗരാണ് മുതാസേം അബു കർഷും യസ്മീൻ നജ്ജാറും. ഇവരുടെ ദൗത്യത്തിനു സാമ്പത്തിക സഹായം നൽകിയത് സുസെയ്ൻ നേതൃത്വം നൽകുന്ന 'റാഹള്ള' എന്ന സംഘടനയാണ്.
പുറംകണ്ണികൾ
വർഗ്ഗം:പലസ്തീനിയൻ വനിതകൾ വർഗ്ഗം:പർവ്വതാരോഹകർ വർഗ്ഗം:എവറസ്റ്റ് കീഴടക്കിയവർ വർഗ്ഗം:2000-ൽ ജനിച്ചവർ
ഇന്റർനാഷണൽ ക്രിസ്ത്യൻ കൺസേൺ
സഭാവേർതിരിവില്ലാത്തതും സർക്കാരിതര സംഘടന എന്ന രീതിയിൽ പ്രവർത്തിക്കുന്നതുമായ ഒരു  ക്രിസ്ത്യൻ  നിരീക്ഷക കൂട്ടായ്മയാണ് ഇന്റർനാഷണൽ ക്രിസ്ത്യൻ കൺസേൺ (ഐ.സി.സി.). വാഷിംഗ്ടൺ ഡിസിയാണ് സംഘടനയുടെ ആസ്ഥാനം. ക്രിസ്ത്യാനികളുടെ മനുഷ്യാവകാശങ്ങളാണ് സംഘടന ശ്രദ്ധപതിപ്പിക്കുന്ന മേഖല. "അപ്പോസ്തലരുടെ വിശ്വാസം പിന്തുടരുകയും ബൈബിൾ ദൈവവചനമാണെന്ന് വിശ്വസിക്കുകയും ചെയ്യുന്ന വേട്ടയാടപ്പെടുന്ന ക്രിസ്ത്യാനികളെ" പിന്തുണയ്ക്കുക എന്ന‌താണ് സംഘടനയുടെ ലക്ഷ്യം.
നാഷണൽ യൂത്ത് ലീഗ്
ഇന്ത്യൻ നാഷണൽ ലീഗിന്റെ യുവജന പ്രസ്ഥാനമാണ് നാഷണൽ യൂത്ത് ലീഗ്. സുപ്രീം കോടതി അഭിഭാഷകനായിരുന്ന അഡ്വ: സിറാജ് ഇബ്രാഹിം ആണ് നാഷണൽ യൂത്ത് ലീഗിന്റെ പ്രഥമ ദേശീയ പ്രസിഡണ്ട്. നിലവിലെ ഐ.എൻ.എൽ.കേരള സംസ്ഥാന പ്രസിഡണ്ട് പ്രൊഫ: എ.പി.അബ്ദുൽ വഹാബും സംസ്ഥാന ജനറൽ സെക്രട്ടറി കാസിം ഇരിക്കൂറും നാഷണൽ യൂത്ത് ലീഗ് സംസ്ഥാന ഭാരവാഹികളായിരുന്നിട്ടുണ്ട്. എൻ.വൈ.എൽ. എന്ന ചുരുക്കപ്പേരിൽ അറിയപ്പെടുന്ന നാഷണൽ യൂത്ത് ലീഗിന് ദേശീയ സംസ്ഥാന ജില്ലാ മണ്ഡലം പഞ്ചായത്ത് ശാഖാ കമ്മിറ്റികളുണ്ട്. എൻ.വൈ.എൽ. എന്നാലേഖിതമാം ചുവപ്പ് കലർന്ന ശുഭ്ര പതാകയാണ് നാഷണൽ യൂത്ത് ലീഗിന്റേത്. അഡ്വ: ഷമീർ പയ്യനങ്ങാടി കേരള സംസ്ഥാന പ്രസിഡണ്ടും ഫാദിൽ അമീൻ ജനറൽ സെക്രട്ടറിയുമാണ്.
വർഗ്ഗം:വിദ്യാർത്ഥി രാഷ്ട്രീയം ഇന്ത്യയിൽ
അബ്ദൾ ഫത്ത അൽസിസി
ഈജിപ്റ്റിലെ മുൻ പട്ടാള മേധാവിയും ഇപ്പോഴത്തെ പ്രസുഡന്റുമാണ് അബ്ദൾ ഫത്ത അൽസിസി.
വർഗ്ഗം:ഈജിപ്തിന്റെ പ്രസിഡന്റുമാർ വർഗ്ഗം:പട്ടാള അട്ടിമറിയിൽ അധികാരം പിടിച്ചവർ വർഗ്ഗം:1944-ൽ ജനിച്ചവർ
ന്യൂ സ്റ്റയാഹോക്ക്, അലാസ്ക
ഡില്ലിങ്ഘാം സെൻസസ് മേഖലയിലുൾപ്പെട്ട അമേരിക്കൻ സംസ്ഥാനമായ അലാസ്കയിലെ ഒരു ചെറു പട്ടണമാണ് ന്യൂ സ്റ്റയാഹോക്ക് (Central Alaskan Yup'ik: Cetuyaraq). 2010 ലെ സെൻസസ് പ്രകാരം പട്ടണത്തിലെ ജനസംഖ്യ 510 ആണ്
ഭൂമിശാസ്ത്രം
ന്യൂ സ്റ്റയാഹോക്ക് പട്ടണത്തിൻറെ അക്ഷാംശ രേഖാംശങ്ങൾ 59.45194°N, -157.31222°W ആണ്. നുഷഗാക്ക് നദിയ്ക്കു സമാന്തരമായിട്ടാണ് പട്ടണത്തിന്റെ സ്ഥാനം.
യുണൈററഡ് സ്റ്റേറ്റ്സ് സെൻസസ് ബ്യൂറോയുടെ കണക്കുകൾ പ്രകാരം പട്ടണത്തിൻറെ ആകെ വിസ്തൃതി 89.9 km2 ആണ്. ഇതിൽ 84.1 km2 കരഭാഗം മാത്രവും ബാക്കി 5.8 km2, അല്ലെങ്കിൽ 6.43 ശതമാനം ഭാഗം വെള്ളമുള്ള ഭാഗവുമാണ്
അവലംബം
വർഗ്ഗം:അലാസ്കയിലെ പട്ടണങ്ങൾ
ഇമ്മാക്കുലേറ്റ് കൺസെപ്ഷൻ ഓഫ് എൽ എസ്‌കോറിയൽ
ഏകദേശം 1660-1665 കാലഘട്ടത്തിൽ മാഡ്രിഡിലെ മ്യൂസിയോ ഡെൽ പ്രാഡോയിലുള്ള സ്പാനിഷ് ബറോക്ക് കലാകാരനായ ബാർട്ടലോം എസ്റ്റെബാൻ മുറില്ലോ വരച്ച റിലിജിയൻ പെയിന്റിംഗാണ് ഇമ്മാക്കുലേറ്റ് കൺസെപ്ഷൻ ഓഫ് എൽ എസ്‌കോറിയൽ. അമലോദ്ഭവത്തെക്കുറിച്ചുള്ള മുറില്ലോയുടെ നിരവധി കലാപരമായ ചിത്രീകരണങ്ങൾ പിൽക്കാല കലയെ വളരെയധികം സ്വാധീനിച്ചു. ഈ പെയിന്റിംഗ് അദ്ദേഹത്തിന്റെ ഏറ്റവും മികച്ച ഒന്നായി കണക്കാക്കപ്പെടുന്നു. ഗ്രാൻജയുടെ ചരിത്രത്തെക്കുറിച്ചുള്ള തെറ്റായ ധാരണ കാരണം ഗ്രാൻജയുടെ അമലോദ്ഭവം എന്നാണ് ഇത് നേരത്തെ തിരിച്ചറിഞ്ഞിരുന്നത്.
അവലംബങ്ങൾ
വർഗ്ഗം:ചിത്രങ്ങൾ
ഐറിന ജോർദാനോവ
ഒരു മാസിഡോണിയൻ എഴുത്തുകാരിയാണ് ഐറിന ജോർദാനോവ (ജനനം: സെപ്റ്റംബർ 8, 1980). എസ്എസ്. സിറിൽ, മെത്തോഡിയസ് യൂണിവേഴ്സിറ്റി ഓഫ് സ്കോപ്ജെയിലെ ലോക, താരതമ്യ സാഹിത്യ വകുപ്പിൽ നിന്ന് ബിരുദം നേടി.
കരിയർ
കാൽക്കുലേഷൻ അറ്റ് ഡബ്ല്യുസി‌എൽ എന്ന സംയുക്ത വിദ്യാർത്ഥി പ്രസിദ്ധീകരണത്തിൽ ജോർദാനോവ തന്റെ ആദ്യത്തെ കഥ "സ്ട്രീറ്റുകൾ" എന്ന പേരിൽ പ്രസിദ്ധീകരിച്ചു. വിവിധ മാസിഡോണിയൻ സാഹിത്യ മാസികകളിലും അവർ ചെറുകഥകൾ പ്രസിദ്ധീകരിച്ചു. അവരുടെ ആദ്യ നോവൽ ഇൻ ബിറ്റ്വീൻ, 2008-ൽ പ്രസിദ്ധീകരിച്ചു. കൂടാതെ ഉട്രിൻസ്കി വെസ്നിക് ദിനപത്രത്തിന്റെ ദേശീയ നോവൽ ഓഫ് ദി ഇയർ അവാർഡിനുള്ള ഫൈനലിസ്റ്റായിരുന്നു. ക്രിയേറ്റീവ് ഗദ്യത്തിലൂടെ, നിരവധി പരിപാടികളിലും വായനകളിലും സമ്മേളനങ്ങളിലും പങ്കെടുത്ത അവർ 2009-ൽ യൂറോപ്പിൽ നിന്നുള്ള യുവ കലാകാരന്മാരുടെ ഇന്റർനാഷണൽ ബിനാലിയയിൽ പങ്കെടുത്തു. അതേ വർഷം തന്നെ, രണ്ടുവർഷം നീണ്ടുനിൽക്കുന്ന വായനയ്ക്കായി അബാൻഡെഡ് മദർ എന്ന ചെറുകഥ എഴുതി. 2010-ൽ അവർ തന്റെ രണ്ടാമത്തെ നോവൽ ദി കാറ്റലിസ്റ്റ് 33 പ്രസിദ്ധീകരിച്ചു.
അവലംബം
വർഗ്ഗം:മാസിഡോണിയൻ വനിതാ എഴുത്തുകാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1980-ൽ ജനിച്ചവർ
വെള്ള നൈൽ
ആഫ്രിക്കയിലെ ഒരു നദിയാണ് വെള്ള നൈൽ (النيل الأبيض an nīl al 'abyaḍ). നീല നൈലിനോടൊപ്പം നൈൽ നദിയുടെ പ്രധാന പോഷകനദിയാണിത്. ടാൻസാനിയ, ഉഗാണ്ട അതിർത്തിയിലുള്ള വിക്ടോറിയ തടാകമാണ് വെൺനൈലിന്റെ പ്രഭവകേന്ദ്രം എന്നു പൊതുവായി പറയുന്നുവെങ്കിലും ഈ തടാകത്തിന്‌ മറ്റു പോഷക അരുവികൾ ഉണ്ട്‌. ഇതിൽ ഏറ്റവും നീളം കൂടിയ അരുവി റുവണ്ടയിലെ ന്യുങ്ങ്‌വേ കാടുകളിൽ നിന്നും തുടങ്ങുന്നു. ബറുണ്ടിയിൽ നിന്നുൽഭവിക്കുന്ന അരുവിയായ കാഗ്ഗെറാ, ഇതുമായി ചേർന്ന് ബുകോബായ്ക്കടുത്ത്‌ വിക്ടോറിയതടാകത്തിൽ പതിയ്ക്കുന്നു. ഉഗാണ്ടയിലെ ജിൻജ്ജ എന്ന സ്ഥലത്തു വച്ച്‌ ലോക പ്രസിദ്ധമായ വിക്ടോറിയ വെള്ളച്ചാട്ടം സൃഷ്ടിച്ചശേഷം വിക്ടോറിയ നൈൽ രൂപമെടുക്കുന്നു. വിക്ടോറിയ നൈൽ പിന്നെ ക്യൊഗാ, ക്വാന്യ എന്നീ തടാകങ്ങളെയും സ്പർശിച്ച്‌ വടക്കോട്ടൊഴുകി ആൽബർട്ട്‌ തടാകത്തിൽ പതിയ്ക്കുന്നു.
എന്നാൽ ഇതേ പൊലെ കോംഗൊയിലും ഉഗാണ്ടയിലുമായി സ്ഥിതി ചെയ്യുന്ന എഡ്വേർഡ്‌ തടാകത്തിൽ നിന്നുൽഭവിക്കുന്ന മറ്റൊരരുവിയും നേരിട്ടല്ലെങ്കിലും ഇതിന്റെ പോഷകമാവാറുണ്ട്‌. ഈ അരുവി ആൽബർട്ട്‌ തടാകത്തിൽ വന്നു പതിയ്കുകയാണ്‌ ചെയ്യുന്നത്‌. ഇതേ ആൽബർട്ട്‌ തടാകത്തിന്റെ മറ്റൊരുവശത്താണ്‌ വിക്ടോറിയ നൈൽ ചേരുന്നത്‌.
ആൽബർട്ട്‌ തടാകത്തിൽ നിന്നു തുടങ്ങുന്ന നൈലിന്റെ പോഷക നദിയെ ആൽബർട്ട്‌ നൈൽ എന്നാണു വിളിക്കുന്നത്‌. ഇതാണ്‌ വൈറ്റ്‌ നൈൽ. നിരവധി തടാകങ്ങളിൽ നിന്ന് ഒഴുകിവരുന്നതു കൊണ്ട്‌ ഇതിൽ ഊറൽ ഇല്ലാത്തതും വെളളം തെളിമയാർന്നതുമാണ്‌. വടക്ക്‌ കിഴക്കോട്ടൊഴുകുന്ന ഈ പോഷകനദി സുഡാനിലെ ഖർത്തോമിൽ ബ്ലൂനൈലുമായി ചേരുന്നു. വിക്ടോറിയ തടാകം മുതൽ ഖർത്തോം വരെ ഏകദേശം 3700 കിലോമീറ്ററാണ് വൈറ്റ് നൈലിന്റെ നീളം. ചിലഭാഗങ്ങളിൽ മൗണ്ടെയ്ൻ നൈലെന്നും അറിയപ്പെടുന്നു.
ഖർത്തോം ഭാഗത്തെത്തുമ്പോഴുള്ള വെളുത്ത എക്കൽമണ്ണാണ് ഈ പോഷകനദിക്ക് വൈറ്റ്നൈൽ എന്ന പേരു നൽകുന്നത്.
വർഗ്ഗം:ആഫ്രിക്കയിലെ നദികൾ വർഗ്ഗം:സുഡാനിലെ നദികൾ വർഗ്ഗം:ദക്ഷിണ സുഡാനിലെ നദികൾ‎ വർഗ്ഗം:ഉഗാണ്ടയിലെ നദികൾ വർഗ്ഗം:ആഫ്രിക്കയിലെ അന്താരാഷ്ട്രനദികൾ
ആദൃശ്ശേരി-കാവപ്പുര
മലപ്പുറം ജില്ലയിലെ തിരൂർ താലൂക്കിലെ പൊന്മുണ്ടം പഞ്ചായത്ത് പരിധിയിൽ വരുന്ന ഒരു ഗ്രാമമാണ് ആദൃശ്ശേരി-കാവപ്പുര. പൊന്മുണ്ടം ഗ്രാമ പഞ്ചായത്തിലെ ഒന്ന്, രണ്ട് വാർഡുകൾ ഉൾക്കൊള്ളുന്ന പ്രദേശമാണിത്. തിരൂരിൽ നിന്നും ഈ ഗ്രാമത്തിലേയ്ക്ക് 6 കിലോമീറ്റർ ദൂരമുണ്ട്.
വർഗ്ഗം:മലപ്പുറം ജില്ലയിലെ ഗ്രാമങ്ങൾ
ആർച്ചസ് ദേശീയോദ്യാനം
അമേരിക്കൻ ഐക്യനാടുകളിലെ യൂറ്റാ സംസ്ഥാനത്തിൽ സ്ഥിതിചെയ്യുന്ന ഒരു ദേശീയോദ്യാനമാണ് ആർച്ചസ് ദേശീയോദ്യാനം (ഇംഗ്ലീഷ്: Arches National Park). കൊളറാഡൊ നദിക്ക് സമീപത്തായാണ് ഈ ഉദ്യാനം സ്ഥിതിചെയ്യുന്നത്. പ്രകൃതി നിർമിച്ച 2000ത്തിലധികം കമാനങ്ങൾ (arches) ഈ ദേശീയോദ്യാനത്തിലുണ്ട്. അതിൽ ലോകപ്രശസ്തമായ ഡെലികേറ്റ് കമാനവും ഉൾപ്പെടുന്നു. ലോകത്തിൽ വെച്ചുതന്നെ ഏറ്റവും കൂടിയ നിരക്കിൽ നൈസർഗ്ഗിക കമാനങ്ങൾ കണ്ടുവരുന്ന ഒരു മേഖലയാണ് ആർച്ചസ് ദേശീയോദ്യാനം.